text:
Awal n umedyaz
Yenna-as Kateb Yasin :
Win yesɛan kra ad t-yaru xas ad d-yeddem imru.
Ma yufa meyya n yimdanen akken ad asen-t-immel yelha,
Ma yufa ala ɛecra daɣen yelha,
Ma yufa ala yiwen ula akken yelha.
Ma ur yufi ara maḍi, xersum aḍris-is yura-t,
Yiwwas ad yedlu fell-as !
Nekk luleɣ-d d amedyaz
Tira tezdeɣ idammen-iw
Amdakel-iw n lebda d aɛwaz
Yid-s i as-ɛeddayeɣ uḍan-iw
Tikti deg wallaɣ-iw teqqaz
Imru yuɣal d amwanes-iw
Sekkrefeɣ isefra am tzuraz
Ssefruyeɣ ɣef tudert-iw
Ur kcimeɣ ara s aɣerbaz
Ur tt-lmideɣ di ddunit-iw
Ddunit tefka-iyi-tt d araz
S tira zzuzuneɣ ixef-iw
Teḍra yid-i am umekraz
Yezga lmaɛun deg ufus-iw
Yal ass di tferka-w d akraz
S wallaɣ-iw cerweɣ tidi-w
Yezga wass-iw d ameggaz
S lebɣi-w bniɣ-d tikti-w
Asmi kecmeɣ s aɣearbaz amezwaru, di Taddart-nneɣ, lliɣ qqareɣ s tutlayt n taerabt, ma deg uxxam ttmeslayeɣ tutlayt n teqbaylit ! Ɣileɣ akken akk ilemmden deg Umaḍal. Akken kra, asmi sɛiɣ mraw d sin n yiseggasen, bdiɣ gezzuɣ kra n temsal yerzan talemda, aya yella-d s tallelt n tdukla tadelsant n taddart-nneɣ n yimir-nni. Cfiɣ ttmeslayen-aɣ-d ɣef umgirad yellan ger snat n tutlayin-agi, tutlayt n tyemmat yellan d Tamaziɣt akk d tutlayt tajenṭaḍt yellan d Taɛrabt. Heddren-aɣ-d daɣen ɣef cwalat i d-yellan ɣef temsalt-nneɣ, ɣef umennuɣ sumata, aladɣa ameslay yettili-d aṭas ɣef tefsut n tmanyin, tafsut n Yimaziɣen, ttmeslayen-aɣ-d daɣen ɣef yiswi n umennuɣ, ttmeslayen-aɣ-d daɣen ɣef tira n tmaziɣt, ɣef tjerrumt n tmaziɣt akk d ugemmay-is, dinna lemdeɣ-d isekkilen n Tfinaɣ, ttmeslayen-aɣ-d ɣaf waṭas n yirgazen yennuɣen ɣef temsalt n Tmaziɣt, d widen yettnaɣen ɣef tudert n tutlayt n tmaziɣt, d irgazen ur ssineɣ ara di lawan-nni, d irgazen n tsekla, d icennayen akk d yimedyazen, am Dda Lmulud At Mɛemmar, Ben saɛud muḥend aɛrab, Dda Sliman Eazem, Uharun, Muḥya, Maɛtub d waṭas nniḍen.
Aya akk d amaynut ar ɣur-i, asmi i aɣ-d-fkan agemmay n tmaziɣt yura s yiskkilen n Tlatinit akk d yiskkilen n Tfinaɣ, ferḥeɣ nezzeh, ḥulfeɣ s laḥrara yellan deg wul-iw tennarna, ḥulfeɣ i tzarraɛt-nni n tira tebda tmeqqi deg wul-iw s tayri zeddigen, teswa s lebɣi n tektiwin-inu ; Din din, ɛarḍeɣ ttaruɣ awalen sya u sya, akken iten-id-yenṭeq yiles-iw ad ten-aruɣ , akken alarmi d asmi yekcem akk ugemmay-nni s aqarruy-iw. Cfiɣ nesɛa kan yiwet n tesfift n cna deg uxxam, d tasfift n Dda Sliman Eazem, anda akken i as-yeqqar " Ay aɛessas n tala", cfiɣ am wass-a, uriɣ akk isefra n tezlatin n tesfift-nni, yarna s yiskilen-nni n Tfineɣ, ferḥeɣ dayen kan. Yal mi ara mmuqleɣ di tira-nni-inu nnecraḥeɣ, am wakken d nekk i ixedmen isefra-nni, xas ma yella ur ssineɣ ara alugen n tira, maca tira n yisefra-nni tecbeḥ teqnunec.
Asmi wweḍeɣ s aɣerbaz alemmas, deg useggas n 1993, dinna ay sneɣ ugar n yicennayen n teqbaylit Sliman Eazem akk d Maɛtub Lwennas. Ruḥ truḥeḍ ad d-aɣeɣ tasfift n ḥedd n yicennayen-agi, xas ma isurdiyen ulac, maca jemmɛeɣ ciṭuḥ ciṭuḥ alarma ḥebbleɣ-d azal n tesfift, akken armi d asmi itent-sɛiɣ akk. Kemleɣ kan akken s tira n yisefra n tezlatin-nsen, akken uɣeɣ tannumi, mi sliɣ i tesfift dayen, ad bduɣ tira n yisefra-ines, xas ma d asxarbubec kan maca ar ɣur-i telha aṭas. Si tama nniḍen ɛerḍeɣ ula d nekk, sya ɣer da ttaruɣ tiktiwin-iw d yisefra, ayen akk ttḥulfuɣ ttaruɣ-t, xas ma yella ur sɛin ara anamek, d asxarbubec kan, maca ḥemmleɣ ad qneɣ imeslayen, ḥemmleɣ ad ten-bnuɣ d isefra, ḥemmleɣ ad ten-wezneɣ s tmeɣrut, ḥemmleɣ ad aruɣ aṭas, ar ass-a, ugar n 15 n yiseggasen-ayagi tura, mazal ḥarzeɣ kra n yisefra-inu imezwura, jemɛaɣ-ten di tezmamt-iw, qqimen d aktayen n temẓi :
Limmer d taxatemt ad akem-id-aɣeɣ
I ufus-iw ad akem-qneɣ
S yess ad cebbeḥeɣ iḍudan-iw
Limmer am kemmi ad afeɣ
Tili ad am-wexxereɣ
Ad as-kellxeɣ, ad simeneɣ ul-iw
Si temẓi i kem-mmlaleɣ
D kemm iḥemleɣ
Fell-am iseggax wul-iw
Asmi wweḍeɣ ar tesnawit, mlaleɣ d kra n yinelmaden iyi-yugaren tamusni, llan deg-sen ula d iselmaden yerɣan ɣef wayen rɣiɣ, dinna i bdiɣ snernayeɣ tamusni-w deg wannar-agi, selleɣ s kra n wudmawen n yidles, am Si Muḥend Umḥend, Ben Muḥemmed, Muḥya, Lewnis At Mengellat, Ferḥat, Yidir, Maǧid Sula ... d waṭas n wudmawen nniḍen ; Cfiɣ ɣef yiwen n umdakel-iw n Tmizar, yefka-yi-d yiwen n udlis n Saɛid Iɛemrac, azwel-ines "Tasga n ṭṭlam”, yura-t s teqbaylit, cfiɣ, ɣriɣ-t acḥal n tikkal, ttalseɣ-as, xas ma lawan-nni ur gziɣ ara ayen yura, maca ḥemmleɣ ad t-ɣreɣ acku s teqbaylit i yura. Cfiɣ-d di tallit-nni yella itteffeɣ-d yiwen n uɣmis s teqbaylit yal ddurt, aɣmis-agi d “Hebdo n Tmurt”, ttaɣeɣ-t-id yal ddurt mi ara d-yeffeɣ. Llant daɣen kra n tesɣunin i
d-yettarun s tutlayt n tmaziɣt, am tesɣunt “Iẓuran, Tira, Iles Umaziɣ” i d-yettefɣen yal aggur ; Ar ass-a mazal ḥarzeɣ akk ayen d-uɣeɣ deg tesɣunin-agi. Adlis-nni, "Tasga n ṭṭlam", anda ma ruḥeɣ ad tawiɣ yidi, cfiɣ aselmad-iw n taɛrabt yufa-t-id ger ifassen-iw ɣef ṭṭabla anda ttɣimiɣ di tzeqqa, uqbel ad yebdu tamsirt n wass-nni, yekkes-iyi-t yemmuqel-it, alarmi aṭas, yenna-yi-d s taɛrabt :
-"A mmi ur keččem ara di temsal-agi, ad ak-ssufɣen i ubrid "
Wehmeɣ ayen iyi-d-yenna ayen-nni ! Ur gziɣ ara acemma ?! Xas ma yenna-iyi-d akken maca nekk ḥerzeɣ adlis-nni ɣer ɣur-i, yezga yidi, qqareɣ-t di yal taswiɛt deg ara sɛuɣ akud.
Deg useggas-nni n 1996, yella yiwen n umedyaz, d amɣar yettawi-d isefra di ssuq n ssebt deg yiɛeẓẓugen, cfiɣ ssawalen-as Muḥend Uyidir bu isefra, yal sed yettaṭaf amkan dinna di ssuq, mi kan i d-yewwi asefru, lɣaci ad as-fken isurdiyen, yal yiwen ayen tenwa nniya-s, lliɣ ḥemmleɣ aṭas ad qqimeɣ dinna ar ɣur-s, ḥemmleɣ aṭas ad sleɣ i isefra-nni i d-yettawi deg uswiɛ-nni, tiswiɛin ttɣimiɣ dinna azgen n wass, tettuɣ iman-iw, tettuɣ ula d aɣerbaz-nni-inu, maca tella yiwet, win mi iger tamawt belli ur as-yettak ara isurdiyen yettqaqar-it-id syinna , nekk d yiwen seg-sen, acḥal d tikelt iyi-d-yeqquqar seg ugraw-nni i as-yezzin, acku ur as-ttakeɣ ara idrimen, dɣa dindin ad d-yawi asefru ɣef widen ur as-nettak ara isurdiyen. Acu kan yal tikelt mi ara iyi-iqaqar ad d-uɣaleɣ s tufra, ar ugraw-nni i as-yezzin, ad tteffareɣ taqarruyt-iw gar lɣaci, akken ur iyi-d-yettwali ara, ma ulac ad iyi-d-yeqqadem daɣen.
Deg useggas-nni ay sneɣ Muḥya u Yaḥya imiren daɣen ay sneɣ amezgun, dindin tusa-iyi-d tikti uriɣ taceqquft n umezgun, azewel-ines :“Ar melmi ara idum waya ? ”, akken ttaruɣ-tt sluleɣ-d yiwet n tarbaɛt ara tt-id-yuraren, dmeɣ-d kan imdukal-iw n yimir-nni, xas akken xussen ur ssinen ara amezgun, ar ɣur-i garzen ; Cfiɣ nurar-itt-id di tesnawit n Yiɛuẓẓugen i tikelt tamenzut, anda lliɣ qareɣ yakan imiren ; Nurart-itt, teɛǧeb aṭas i widen iḥedren dinna ass-nni, ama d inelmaden ama d iselmaden n tesnawit, di tceqquft-nni yella wanda i skecmeɣ tamedyazt , mazal kra n yisefra deg uqarruy-iw ar ass-a :
Limmer yiwen d nekk
Wayeḍ am nekk
Tamaziɣt tuɣ tafat-is
Limmer ad tt-id-nsellek
Deg aṭṭan tehlek
Ad teḥsuḍ ula d kečč d mmi-s
Tamaziɣt mačči n baylek
Inu inek
Yyaɣ ad nerfed isem-is
Ḥemmleɣ aṭas ad sleɣ i yisefra, ḥemmleɣ daɣen ad ɣreɣ tamedyazt d wayen akk icudden ar tsekla n tmaziɣt, xas akken ur ṭṭuqten ara yidlisen yuran s tutlayt n tmaziɣt di lawan-nni, maca nekk, ttaruɣ isefra n tezlatin n Dda Sliman akk d icennayen nniḍen ay sneɣ di lawan-nni, ttaruɣ timɛayin, tira-nni ttarraɣ-tt d idlisen. Tizlatin n Dda Sliman Eazem, zzuzen-t-iyi aṭas, imi ttafeɣ deg-sent anamek lqayen, ttafeɣ deg-sent taqbaylit n tidet taqbaylit n yimezwura-nneɣ ; Ma d nekk sya ɣer da, ttaruɣ isefra i d-yessekles wallaɣ-iw, ahat ass-nni ur sɛin ara anamek, maca ass-a qqimen-iyi-d d aktayen, d asmekti n lebda deg surifen-inu imezwura di tmedyazt :
Ul-iw limmer ad t-kecmeḍ
Deg-s d acu ara tafeḍ
D tezdeg n tayri
Dayen akken ur tettameneḍ
Ḥsiɣ ad twahmeḍ
A tajeǧǧigt n leḥwari
Ass-a ruḥ ad truḥeḍ
Ar win tḥemmleḍ
I am-id-yefkan udem n lemri
Udem-iw akken tesneḍ
Yiwwas ad t-tseqḍeḍ
Fell-as ad tegreḍ tiɣri.
Asmi kecmeɣ ar tesdawit, dinna ufiɣ ayen akk yebɣa wul-iw, teldi-yi-d allen ar tmedyazt, ar yidles amaziɣ sumata, dinna bdiɣ ttseggimeɣ talɣa n yisefra-inu, ɣriɣ aṭas n tmedyazt, ungalen d tullizin, ama d tasekla n tmurt-nneɣ ama d tin n tmura n Umaḍal, ttagmeɣ-d ɣer-sen tamusni, dayen iyi-neǧren iberdan ar tira, ass-a kra n yisefra ara teɣrem deg udlis-agi uriɣ-ten ussan-nni n tesdawit, ar ass-a mazal udem-nni i asen-fkiɣ yecbaḥ iɛeǧeb-iyi. Asmi i tekker tefsut taberkant, deg useggas n 2001, dinna bdiɣ keččmeɣ ugar di tira n tmedyazt, tamedyazt ɣef umennuɣ n tmaziɣt, aṭas n yisefra ay uriɣ, imi qerriḥet tyita ulac ilemẓi tezgel, lliɣ gar-asen deg unnar, di tlemmast n wabbu yesmundulen allen, di tlemmast n tersasin yenɣan imdukal-nneɣ, yeɣlin mgal miḥyaf, mgal azaglu n ddel ttidiren yilmeẓyen n tmurt n Leqbayel, d wid n tmurt n Lzzayer sumata.
Gar-neɣ yewwet iɣisi
Yal wa yelha-d d lecɣal-is
Timess tugguma a ttexsi
Tečča lǧedra d iẓuran-is
Aw ufan xarsum d astaqsi
Yal wa ad yestaqsi iman-is
Ad yeḥsu s tayrsi
Ara tt-yefsin kan d afus-is
(Agzul n usefu A wi suɣen )
At zik ǧǧan-d awal qqaren : ”Win yebɣan tamaziɣt, ad yissin tira-s”, ass-a ilaq : ”Win yebɣan tamaziɣt, yaru-tt”. Ass-a tamaziɣt tuḥwaǧ leqdic, asnulfu di yal aḥric n tussna, tuḥwaǧ tira, tuḥwaǧ idlisen ara tt-irefden, idlisen swayess ara tinig ar tmura, ula d nekk s tkemmict n yisefra-agi-inu bɣiɣ ad tt-rnuɣ ar taffa n tsekla tamaziɣt sumata, bɣiɣ ad rnuɣ talɣa n tmedyazt-iw ar unnar, akken imeɣriyen ad sifen deg-s, neɣ ma ulac maḍi ad yeqqim d adlis i yidles-nneɣ, am akken syennaKateb Yasin : “Win yesɛan kra ad t-yaru xas ad d-yeddem imru, ma yufa miyya n yimdanen akken ad asen-t-immel yelha, ma yufa ala ɛecra daɣen yelha, ma yufa ala yiwen ula akken yelha. ma ur yufi maḍi, xersum adris-is yura-t, yiwwas ad yedlu fell-as !”. Tikti-agi iyi-d-yefkan afud akken ad sdakeleɣ kra n yisefra-inu deg yiwen n wammud.
Iṭij yeḍlaq ɣef yiɣallen
Lḥamu-s tedhen akal
Yessaki-d tazarraɛt yeṭsen
Yettraǧu imɣi ad d-ilal
Isɣaren n yisekla ǧǧuǧgen
Yal wa d taseṭṭa yuɣal
Di teẓgi iɣersiwen
Yal wa d twacult-is yemlal
(Agzul n usefu Tafsut )
TIYERSI, d ammud n yisefra-inu amenzu, d azwel ara d-naf di yal asefru, imi yal asefru deg-s tiyersi, deg-s tuttra, ɣef way-agi i as-fkiɣ azwel yecban wagi, bniɣ-t akken tebna tudert-iw, d isefra ɣef ddunit, ɣef tmetti, ɣef tayri, ɣef tmeṭṭut, ɣef twennaḍt, ɣef ugama ɣef liḥala n tmurt, settfeɣ-ten wa deffir wa, akken i aten-ddreɣ. Tella yiwet aṭas iyi d-yennan err-d isefra-k ar tefransist, maca nekk ugiɣ, bɣiɣ ad qqimen kan s teqbaylit ; Mi iyi-d-nnan akka, mmekt-aɣ-d yiwet n tedyant teḍra-as i ucennay Maɛtub Lwennas ; Yemmugr-d yiwen n yilemẓi yeɣra tutlayt n Tegnizit, dɣa yenna-as ilemẓi-nni : A Maɛtub awi-d ad ak-rreɣ akk isefra n tezlatin-ik ɣer Tegnizit, akken ad aten-ɣren berra n tmurt-nneɣ. Irra-as Maɛtub, yenna-as : Amek ara d-iniḍ s Tegnizit-agi-inek : Yeddegdeg yuɣal d armim ? . Ihi taqbaylit ad tt-nefhem kan s teqbaylit, rnu tutlayt-nneɣ tuḥwaǧ tira, idles-nneɣ yuḥwaǧ arraw-is s idis-is.
Yal wa d amek irebba tarwa-s
Akken i as-tezzi twaɣit
Yal wa s anda yerra tara-s
Nettu akk ansayen n tnaslit
Ass-a tewweḍeɣ-d nnuba
Agrawliw ad neḍfer tikli-s
Tutlayt-nneɣ as-neṭṭef rrecba
D nekni i d-imawlan-is
( Agzul n usefu Imezwura )
Amur ameqran n yisefra yellan deg udlis-agi uriɣ-ten ɣef tmeddurt-iw, uriɣ ayen akk ddreɣ d wayen akk ay ttidireɣ yal ass, dayen akk tettidir tmetti-nneɣ, lliɣ d inigi n tallit-iw, ad naf deg-s tayri, ddunit, timetti, tamaziɣt d waṭas isentalen nniḍen i d-yettmagar umdan di tudert-is n yal ass ; Tuget n yisefra i d-yeddan deg udlis-agi fkiɣ-ten i kra n yicennayen ad ten-cnun, imi tamedyazt-iw tɛeǧb-asen, d isefra i asen-id-yezgan s lqis, mlalent tektiwin-nneɣ, d tiden yellan deg yiwen n uswir.
Yiwen ma yettwargem
Amek ara as-tebru tatut ?
Yir awal yeqqaz d semm
Di tasa igezzem am tefruyt
Ẓẓiɣ deg ul-iw asirem
Ur yeǧǧuǧeg ara di tefsut
Ṭṭafareɣ zahr-iw ilem
Warǧin iyi-d-yeldi tawwurt
( Agzul n usefru Nekini )
Ẓriɣ ad tili tezɣent i isefra-w, deg udlis-inu sumata, yelha, yelha-iyi daɣen i nekkini, d aqerreb ar sdat, acku ulac adlis di ddunit iwumi ur xdimen tazɣent, ihi ula d adlis-inu yelha ma tella-d fell-as. Ẓriɣ isefra-w ur ttaɛǧaben ara akk i medden, maca ayen uriɣ zeddig, d taqbaylit. Ẓriɣ ahat ad ilin imeɣriyen ara d-yemmagren tucḍiwin deg udlis-agi, maca, mačči d astehzi, imi uleseɣ-as taɣuri acḥal n tikkelt ur d-mmugreɣ ara tucḍa, ala ayen tezgel tiṭ-iw gar yiskkilen.
Waleɣ ajeǧǧig n tefsut
Ar ɣur-s tedduɣ ruḥeɣ
Wwiɣ abrid d amaynut
Yiwen ur t-id mmugreɣ
Mlaleɣ-d deg-s tasekkurt
Akken kan id tt-menneɣ
Neḍlaq i ubeḥri d tafukt
Ifrax cennun nnig-nneɣ
(Agzul n usefu Targit )
Ad as-iniɣ tanmirt tameqrant i tselmadt n tutlayt n tmaziɣt Massa Farida at Ucelhab, s Tefransist Farida Chellah, tinna iɣran adlis-agi-inu s telqayt, terna tefka-iyi-d akud deg wussan-is akken ad iyi-id-tseggem tucḍiwin n tira. Yal tamawt iyi-id-tger, d afud i as-terna i udlis-inu , d asnernin di tsekla-nneɣ sumata. Tuni isefra-w asekkil asekkil, mebla ma tzgel ameslay deg-sen, yerna tefka-iyi-d iwellihen di kra n tefyirin, nules-asent nefka-asent udem swayes tetteddu tsekla n tmaziɣt ass-a. S ufus-agi n tallelt nekk ad d-iniɣ, ula d nettat d tameɣnast, tettiki deg lebni n lsas n teqbaylit, d taselmadt yefkan azal i teqbaylit di tmetti n wass-a, d tinna d-yeskarayen tasuta ara ibedd s idis n tmaziɣt azekka.
Txaḍeḍ-d amezruy s tira
Iḍrisen-ik cargen-d leqrun
Tikti-k ur tesɛi tagara
Lesnin ur zmiren ak-meḥun
Tunageḍ-d yakk timura
Fkan-ak azal ur ak-ttun
Temliḍasen akk tiwwura
Ufan tisura-k, teddun
( Agzul n usefru Adlis )
Ad as-iniɣ daɣen tanmirt i uselmad n tutlayt tagnizit Mass Ḥammar Bussaɛd s tefransist HAMMAR Boussaad, i as-yefkan azal i leqdic-iw, i isefra-w, tanmirt-is ɣef uḍris id iyi-d-yura, d imeslayen iyi-id-irnan afud akken ad aruɣ ugar, d imeslayen yecban ureɣ, d wid yeẓẓan deg-i tabɣest d laman, aḍris iyi-id-yura yerna azal i udlis-inu, am uɛeqqa n lemlaḥ deg useqqi. Ula d netta d amedyaz, iḥemmel tira, iḥemmel idles n tmaziɣ, iḥemmel tamaziɣt, d ameɣnas s yimru.
A tin yissarwan tazla
Tessuɣeḍ-iyi i laxla
Am udarwic ttnemḍareɣ
Deg-m ttnadiɣ taggula
Wweḍeɣ-tt anda ma tella
Tunṭic-iw ur tt-mmugereɣ
Tezga trekb-iyi tawla
Ixef-iw turez-it snesla
Ar ijifer-im i ttwaɛelleqeɣ
( Agzul n usefru Ddunit )
Ad as-iniɣ daɣen tanmirt i umekla Mass Samir Salmi ɣef wunuɣ n tjellabt-agi iyi-d-yessewjed netta d umdakel-is Mass Raɛab Lyas i d-yernan tikti-ines deg wunuɣ-agi.
Ay agellid-nneɣ a yiwen
A win aḥninen
Ur aɣ-tteǧǧa ara newḥel
Iseggasen ttemseḍfaren
Ussan-nneɣ ɛedlen
Am win ileḥḥun deg udfel
Ldi-yeɣ tiwwura iẓukren
Bru irezza iceklen
Trefdeḍ imedran sdaxel
(Agzul n usefru Ay agellid-nneɣ )
TIYERSI, d ammud n yisefra ara fkeɣ d araz i yimdukal-iw, imdukal-iw n temẓi, imdukal-iw yellan s yidis-iw, widen iḥemmlen ayen ttaruɣ, imdukal-iw di yal aḥric di tẓuri, iselmaden n tmaziɣt, imedyazen, icennayen, imeɣnasen, ineɣmasen, i twacult-iw mebla ma ttuɣ tameṭṭut-iw, taftilt n ddunit-iw, tinna yettilin yid-i di yal asurif greɣ di tudert-iw n yal ass, d waṭas nniḍen yal yiwen s wazal-is deg wul-iw, imi yid-sen ay ddreɣ ussan n lxiq-iw, yid-sen ay d-sluleɣ isefra-w, ssarameɣ d isefra ara d-yernun ar taffa n tsekla tamaziɣt, d wid ara iɛeǧben imeɣriyen iɛecqen tutlayt n tmaziɣt seg wul, d widen iḥemmlen tamedyazt, imi di yal asefru ttaɛraḍeɣ ad as-d-awiɣ i tekti-s talɣa tamaynut, yal asefru ttnadiɣ-as-d imeslayen n teqbaylit, ama d iqburen, ama d atraren, d imeslayen i d-ttmagareɣ deg yidlisen qqareɣ, d imeslayen i d-ttelqaḍeɣ deg yimi n temɣarin-nneɣ akk d yimɣaren, imi imɣaren-nneɣ yal yiwen deg-sen d tamkerḍit, di yal asefru senniɣ deg-s imeslayen atraren d yeqburen, yal asentel qqazeɣ deg-s akken as-fkeɣ afud, akken ad awiɣ amaynut ama deg umeslay, ama di tikti-s, yal asefru s baddedeɣ-as tigejda.
Llan imeslayen yesruyen
Yella imeṭṭi d-yettmeslayen
Tella tsusmi d-yesawalen
Tella tmuɣli d-yettmeslayen
Ayen akk ur ẓarrent wallen
Nezmer ad aten-wali s wulawen
( Agzul n usefru Tiɣrit )
MESSAOUDENE Fahim, Tadwilt ''Awal d aciri", ass n 09 . 12 . 2013
Agzul n temlilit akk d yimedyazen n taddart n Wagarsafen, di tedwilt n Radyu tis snat, AWAL D ACIRI, di tedwilt i d-ihegga Mas Kamel si mohemmed,
ass n 9 / 12 / 2013, i lmend n tejmilt i d-yellan di taddart-a akk d usmekti n 4 / 12 / 1957, ass deg-i terɣa taddart.
Anda Afransis yessufeɣ imezdeɣ-is ttnemḍaren si taddart ar tayeḍ akken-nni alarmi d asmi tefra tegrawla.
============================================================
MESSAOUDENE Fahim, Tadwilt ''Awal d aciri"
===========================================================
Tadwit akken ma tella :
IGUERSAFENE, Timlilit d yimedyazen n taddert di tedwilt n Radyu tis snat
Timlilit di taddart n AT Wizgan, 21 juin 2014
Di taddart n At Wizgan, deg yiwen n usarag n Mass Samir Ait Belkacem, anda d-yessenɛet asaru-ines d-yerra ɣer teqbaylit ''At DawUẓru", tettunefk-iyi tegnit mmlaleɣ d-yid-s akked umdkel-nneɣ Saɛid....
DiTaddart n At wizgan nekk akked Suɛad d tamedyazt akked Dalila taneɣmast, deg yiwen n usarag n Mass Samir Ait Belkacem, anda d-yessenɛet asaru-ines d-yerra ɣer teqbaylit ''At Ddaw Uẓru",
Dda ahmed challal Amedyaz n taddart n at Wizgan
AZAZGA, Café littéraire a l"eglise 21 juin 2014
-Kamel Aiche -Said FELLAG -Fahim MESSAOUDENE -Karim SADAOUI...
suivi d'une vente dédicace.
D ass n tmedyazt, d ass nneɣ am akken d-yenna Kamel AICHE, aselway n tiddukla Tadelsant Aboud, ad asen-iniɣ i iɛeggalen n tiddukla-a tanemirt-nsen d tameqrant ɣef azal id aɣ-ffkan, sslan-d i tmedyazt-nneɣ, ffkaneɣ akud, ffkaneɣ-d deg wakud-nsen akken ad ssmuzegten i isefra-nneɣ, nekk, Karim Saɛdawi akked dda Saɛid..
___________________________________________________________
Moi et mon ami Kamel AICHE, président de l'association Culturelle Aboud.
I kečč a Kamel...
D yiwen iḥemmlen aṭas imedyazen, akk wid-nni yettarun, d win yettaken afus-is i yal win ara yaẓen ɣer-s, d win yettaken tameẓẓuɣt i yal win ara as-yemmeslayen, yettqadar wiyaḍ mačči d kra, yal amdan yefka-as azal-is, akken yebɣu tili tmusni-s
Mi ara qqimeɣ d yid-s, ttmenniɣ ur ikeffu ara akk wass, seg wakken yeččur wallaɣ-is d tamusni, nekk ɣer ɣur-i d aɣerbaz, ad d-iniɣ yugar aɣerbaz, yal ameslay seg yimi-s d tamsirt, yal tanfalit d awellah, yal asentel s yiswi, yal aseḍsu seg yimi-s d asirem, yal tamuɣli d tafat...
D amedyaz, d amusnaw, akka ay-bɣiɣ ad t-id iniɣ, imeslayen ẓẓḍan-d deg yimi-s d asefru, d isefra yeslufuyen i wul n win ara asen-yeslen, am ubeḥri yeslufuyen i yemɣan di cbaḥa n lemwaji n yijarrafen n tuga... d imeslayen d yessakayen amdan seg yiḍes-ines...
Yal aḥric di tmusni yennul-it, igga-as tazɣent, tamawt, s tidet yezdɣen ul-is, yenna-d, yeqqar-d ayen ixebcen tafekka n telsawit, yebɣa talwit, tilelli, tugdut ad tili...
Tettban-d ɣef wudem-is tayri n tsekla, leḥrara n tira, tayri n wiyaḍ, akkin i ugemaḍ...
D amdan yezgan yeḍsa, taḍsa d usrem, xas ma ul-is yeččur .... yeččur d timsalt, yal tamsalt tahmej taqeṭṭiḍt di tfekka-s, yal lǧerḥ iɣezz yennul iɣes...
Izen n Kamel :
Tu me vois, Fahim, relever mon pourpoint
Du fait qu’au jeu de l'Amour tu marquas un point.
On voit dans ton recueil l’éclatant creuset
Où les arts et la science voulurent s’épouser.
Sachant que toute chose impose son contraire,
Chacun porte son double et ne peut s’y soustraire.
Mes mots, s'ils montrèrent quelque lenteur,
C’est qu’ils firent, d’abord, un détour par le cœur.
______________________________________________________________
Moi et le chanteur Brahim At ƔUBRI
______________________________________________________________
Moi et Dda Saɛid FELLAG
______________________________________________________________
Kamel AICHE :
Tout un chacun tint à ce qu'il devînt dédicataire des trois œuvres poétiques :
le nœud -TIYERSI- (M. Messaoudene Fahim), l
e Fou, Cupidon et L'Étudiante (M. Sadaoui Karim)
et ZRUREQ (M. Fellag Saïd).
______________________________________________________________
Nekk akk d dda Saɛid FELLAG, di temilit d-hegga tiddukla tadelsant ABOUD , n taddart n Tecruft, di ljamaɛ n Yirumyen deg temdint n Yiɛeẓẓugen
Nesɛedda-d ass ameggaz, nekk, netta, karim akked Kamel aselway n tiddukla tadelsant Aboud, tinna ixemmen ɣur-neɣ akken ad d-heggi timlilit yecban tagi, ( un café littéraire ), ad asen-iniɣ tanmirt-nsen d tameqrant
Moi et Karim SADAOUI
______________________________________________________________
Moi et Said FELLAG
Un café littéraire à AZAZGA
Un café littéraire organisé par l'association culturelle Aboud, ( Tacherouft )
-Samedi 21 juin 2014 à 9h00
-Lieu : AZAZGA (Ex-Eglise)
-Kamel Aiche
-Said FELLAG
-Fahim MESSAOUDENE
-Karim SADAOUI
Illoula Oumalou 04 juin 2014
Deg uxxam n yidles n Yilluyen ( Illoula ) ass n 04 di yunyu 2014.
Amdakel-iw aselmad Muḥend, n taddart n Tegnatin ( Iɛekkuren ),
Imi nessenqad tamedyazt-iw, ax-tt-in arr-itt-id....
Amecras 06 juin 2014
Aznaz d ubeddu deg Umecras, deg uxxam n yidles, ass n 06 di yunyu 2014
/Dayen yessefraḥen mi ara mlileɣ d yimdukal-iw di yal tamaḍt, dayen iyi-ssefraḥen aṭas imi akken ma llan di yal tama ttilin di ttiɛad n uznaz d ubuddu, d imekdiyen n tidet, ad asen-iniɣ tanmirt-nwen d tameqrant, dayen yessebɣasen daɣen mi ara mlileɣ imdukal-iw deg waḥric n tẓuri, akka ama Nora Imanza n terbaɛt IMANZA, iwumi sarameɣ afud ameqran di leqdic -nsen imi ayen deg-i xeddmen zeddig u d atrar,
/Uqbel ad zziɣ s axxam n wwiɣ-asen-d yiwen usefru, atan ugzul-is :
Waleɣ ajeǧǧig n tefsut
Ar ɣur-s tedduɣ ruḥeɣ
Wwiɣ abrid d amaynut
Yiwen ur t-id mmugreɣ
Mlaleɣ-d deg-s tasekkurt
Akken kan id tt-menneɣ
Neḍlaq i ubeḥri d tafukt
Ifrax cennun nnig-nneɣ
(Agzul n usefu Targit )
Article du café littéraire organisé par l'association Tiɛwini d'At Wizgan
2.Yella daɣen umedyaz d-yusan si taddart n Wagersafen ( At Yeǧǧar ), Mass MESƐUDEN Fahim ( MESSAOUDENE Fahim ), winna d-yessufɣen ammud n yisefra s tutlayt n tmaziɣt, azwel-ines : « TIYERSI ». D winna yettheggin ammud n tneqqisin akk d tullisin s tutlayt n teqbaylit akk d tutlayt n tefransist, azwel-ines : « Timsirin n ddunit ( ce que la vie m’a appris )», d adis ara d-yeffɣen 15 di yunyu 2014 di teẓrigin n SEFRABER.
( Source )
VENTE DEDICACE à Illoula le 04-05 juin 2014
VENTE DEDICACE de mon recueil de poésie TIYERSI à :
Illoula Oumalou , au niveau de la maison de jeunes ( TABOUDA ),
Le 04 et 05 juin 2014
VENTE DEDICACE à AMECHRAS le 06 juin 2014
VENTE DEDICACE
De Mon recueil de poésie TIYERSI à :
AMECHRAS ( MECHTRAS ), au niveau de la maison de jeunes
Le 06 juin 2014


c: text/html

text:
1
Ihi ass n lḥisab ulac lɛiqab ɣef wid yumnen s Ɛisa Lmasiḥ.
2
Axaṭer tazmert n Ṛṛuḥ iqedsen, tin i d-ifkan tudert i wid yumnen s Ɛisa Lmasiḥ, tsellek-iyi-d si tezmert n ddnub akk-d lmut.
3
Ccariɛa n Musa ur tezmir ara aț-țeɣleb ddnub axaṭer ṭṭbiɛa-nneɣ tekkes-as tazmert. Ayen akken ur tezmir ara ccariɛa n Musa a t texdem, d ayen i gexdem Sidi Ṛebbi mi d-iceggeɛ Mmi-s s ṣṣifa n wemdan, i d-yusan s lǧețța am tin n yemdanen yellan meṛṛa d imednuben, iwakken ad yefk iman-is d asfel s wayes ara yeḥkem ɣef ddnub i ten-izedɣen.
4
S wakka ihi ara yețwakkemmel deg-nneɣ wayen i d-tenna ccariɛa n Musa, nukni yețɛicin s tezmert n Ṛṛuḥ iqedsen mačči s ṭṭbiɛa-nneɣ.
5
Wid yețɛicin s ṭṭbiɛa n wemdan țqelliben kan ɣef wayen yeɛnan lebɣi n wemdan, ma d wid ițɛicin s Ṛṛuḥ iqedsen țqelliben ɣef wayen yeɛnan lebɣi n Ṛṛuḥ iqedsen.
6
Wid ițɛicin s ṭṭbiɛa n wemdan țeddun ɣer lmut, ma d wid ițɛicin s lebɣi n Ṛṛuḥ iqedsen țeddun ɣer tudert d lehna.
7
Axaṭer wid ittabaɛen lebɣi n wemdan uɣalen d iɛdawen n Sidi Ṛebbi imi ur ḍuɛen ara ccariɛa-ines, axaṭer ṭṭbiɛa n wemdan ur tezmir ara aț-țḍuɛ ccariɛa n Sidi Ṛebbi.
8
Wid temlek ṭṭbiɛa-nsen ulamek ara ɛeǧben i Sidi Ṛebbi.
9
Ma d kunwi mačči s ṭṭbiɛa n wemdan i tețțeddum lameɛna tețțeddum s lebɣi n Ṛṛuḥ iqedsen axaṭer Ṛṛuḥ n Sidi Ṛebbi izdeɣ deg-wen. Win deg ur yezdiɣ ara Ṛṛuḥ n Lmasiḥ ur yelli ara d ayla-s.
10
Ma yella Ṛṛuḥ n Lmasiḥ deg-wen, ɣas akken lǧețța-nwen aț-țemmet ɣef ddemma n ddnub, ṛṛuḥ-nwen ad yidir ɣef ddemma n lḥeqq n Sidi Ṛebbi.
11
Ma yezdeɣ deg-wen Ṛṛuḥ n Sidi Ṛebbi i d-yesseḥyan Sidna Ɛisa si ger lmegtin, win i d-yesseḥyan Sidna Ɛisa si ger lmegtin, yezmer daɣen s Ṛṛuḥ-is izedɣen deg-wen, a d-yerr tudert i lǧețța-nwen ara yemten.
12
S wakka ihi ay atmaten lebɣi n ṭṭbiɛa-nneɣ ur yeṭebbiṛ ara fell-aɣ tura iwakken a nexdem lebɣi-ines.
13
Ma yella tɛacem s lebɣi n ṭṭbiɛa nwen atan aț-țemtem, lameɛna ma tɣelbem lebɣi n ṭṭbiɛa-nwen s Ṛṛuḥ iqedsen, aț-țidirem.
14
Axaṭer wid ițeddun s Ṛṛuḥ n Sidi Ṛebbi, d nutni i d arraw n Ṛebbi.
15
Ṛṛuḥ i wen-d-ițțunefken mačči d Ṛṛuḥ ara kkun-irren d aklan iwakken aț-țɛicem di tugdi, meɛna d Ṛṛuḥ iqedsen i kkun-irran d arraw n Ṛebbi, yis i nezmer a nessiwel i Sidi Ṛebbi : « A baba-tneɣ! »
16
D Ṛṛuḥ n Sidi Ṛebbi s yiman-is i d-iḥeqqeqen deg wulawen-nneɣ belli nuɣal d arraw n Sidi Ṛebbi.
17
Ihi ma yella d arraw-is i nella, d nukni daɣen ara iweṛten : a newṛet ɣer Sidi Ṛebbi nukni akk-d Lmasiḥ, axaṭer ma nenɛețțab yid-es, a nili daɣen yid-es di lɛaḍima-ines.
18
Ihi leɛtab i nesɛedday tura, ur nezmir ara a t-nmettel ɣer lɛaḍima ara d-ibeggen Sidi Ṛebbi deg-nneɣ.
19
Taxelqit meṛṛa tḥar melmi ara d-banen warraw n Sidi Ṛebbi.
20
Axaṭer taxelqit teɣli seddaw leḥkum n lbaṭel, mačči s lebɣi-ines, lameɛna s lebɣi n win i ț-yesseɣlin.
21
Meɛna taxelqit-agi tessaram aț-țețwasellek si twaɣit i ț-isfesden, iwakken aț-țekki di lɛaḍima n tlelli n warraw n Sidi Ṛebbi.
22
Neẓra tura belli taxelqit meṛṛa tenɛețțab, tețnazaɛ am tmeṭṭut yeṭṭfen addud.
23
Mačči ț-țaxelqit kan, meɛna ula d nukni yesɛan Ṛṛuḥ iqedsen, yellan d amur amezwaru n tikciwin i ɣ-d-iwɛed Sidi Ṛebbi, nețnazaɛ deg iman-nneɣ, nețṛaǧu a nban s tideț d arraw n Ṛebbi i nella m'ara icafeɛ deg-nneɣ s lekmal.
24
Axaṭer leslak nneɣ d ayen i nessaram; ma yella nesɛa ayen i nessaram, ayagi mačči d asirem : anwa ara yessirmen ayen yesɛa ?
25
Meɛna ma nessaram ayen ur nesɛi, nețṛaǧu-t s ṣṣbeṛ.
26
Akken daɣen Ṛṛuḥ iqedsen ițțas-ed a ɣ iɛiwen nukni ixuṣṣen di tezmert, axaṭer ur nessin ara a neẓẓal akken ilaq; lameɛna Ṛṛuḥ iqedsen s yiman-is ideɛɛu ɣer Ṛebbi ɣef ddemma-nneɣ, s nnehtat iwumi ur yezmir yimi a tent-id-yini s imeslayen;
27
imiren Sidi Ṛebbi yessnen ulawen, yeẓra d acu i gessutur Ṛṛuḥ iqedsen, imi s lebɣi n Sidi Ṛebbi i gdeɛɛu ɣef wid yextaṛ.
28
Neẓra belli Sidi Ṛebbi issufuɣ ɣer lxiṛ ayen akk i d-ideṛṛun d wid i t-iḥemmlen, wid yextaṛ s lebɣi-ines.
29
Axaṭer wid akk i gextaṛ Sidi Ṛebbi si zik, iqsed si tazwara a ten-yerr am Mmi-s iwakken Mmi-s agi ad yili d amenzu n waṭas n watmaten.
30
Wid i gextaṛ Sidi Ṛebbi si zik, d wid iwumi i d-issawel; wid-nni iwumi yessawel yerra-ten d iḥeqqiyen zdat-es, wid yerra d iḥeqqiyen yefka-yasen amkan di lɛaḍima-s.
31
Acu ara d-nernu ihi ? Anwa ara ɣ-izemren ma yella Sidi Ṛebbi yid-nneɣ ?
32
Nețța iqeblen ad isebbel Mmi-s eɛzizen, yefka-t d asfel fell-aɣ meṛṛa, amek ur ɣ-d-yețțak ara daɣen kullec yid-es ?
33
Anwa ara icetkin ɣef wid yextaṛ Ṛebbi ? D Sidi Ṛebbi s yiman-is i ten-iḥesben d iḥeqqiyen!
34
Anwa i gzemren ad iḥkem fell asen ? Ɛisa Lmasiḥ d win yemmuten yerna iḥya-d si ger lmegtin, yuli ɣer tama tayeffust n Sidi Ṛebbi iwakken ad icafeɛ fell-aɣ!
35
Anwa i gzemren a ɣ-ifṛeq ɣef leḥmala n Lmasiḥ ? Eɛni d ddiq neɣ d ccedda, d leqheṛ neɣ d laẓ, d leɛra neɣ d ayen yessaggaden neɣ d ajenwi ?
36
Am akken yura di tektabt n ?abur : ?ef ddemma-inek a Sidi Ṛebbi i nețqabal lmut mkul ass, ḥesben-aɣ am ulli i țțawin ɣer tmezliwt.
37
Meɛna deg wannect-agi meṛṛa d nukni i gɣelben s Lmasiḥ i ɣ- iḥemmlen.

robotstxt: allowed

filter: keep


text:
Yezhoù idjoek
Ur skourr eus ar yezhoù nijerek-kongoek eo ar yezhoù idjoek komzet gant an Idjoed (Ijaw pe Izon) hag an Defaked (Afakani) eo Nigeria (1,7 milion a dud en holl).
Disheñvel a-walc'h diouzh ar peurrest eus ar yezhoù nijerek-kongoek eo ar yezhoù idjoek dre ma vez savet ar frazennoù enne hervez an urzh rener - renadenn dra - verb, bet levezonet emichañs gant ar yezhoù mandeek hag ar yezhoù dogonek komzet tro-dro dezhe.
Setu penaos e vez isrenket ar yezhoù idjoek:
- Defakeg
- Yezhoù idjoek-rik
- Yezhoù idjoek ar reter
- Yezhoù idjoek ar c'hornôg
- Izoneg (izon): yezh idjoek muiañ-komzet (1 milion a dud)
- Idjoeg an diabarzh


text:
Deg ixemmimen n wid yesfelsifen, d imusnawen meṛṛa, asteqsi-yagi ɣef yimal n tudert, icud ɣer layas yesberbren ɣef yemdanen n ddunit meṛṛa. Imi ur yella ara usirem skud tella lmut. D talast i d-iḥeṛṛen lebɣi. Ur yettizmir ara ad yegmu ad yennefli.
D acu kan di Tira iqedsen, yelli webrid i usirem. Tmeslayent-d Tira ɣef Yillu yeddren. Win i d-yefkan tudert. Ɣas akken tella lmut ɣef yemdanen, asirem n ḥeggu yekkes tilisa, yelli-d abrid. S tikta-yagi ara d-yili uzekka d yimal i yal amdan.
Tikta i d-yettarran asirem i tudert d yimmal n yal amdan, d tin ɣef d-ttmeslayent Tira iqedsen. Imi Ṛebbi yeddren, netta yeɣleb lmut, s ḥeggu n Lmasiḥ si ger lmegtin. Ttmeslayent-d ɣef Yillu i zemren ad isellek imdanen si lmut. D wagi i d lexbar n lxir. Liman di tudert n dayem, s ḥeggu n Lmasiḥ, d ayen ara d-yefken azal i tudert n yal amdan. Asirem n yemdanen ur yettili ara dagi kan di ddunit, lameɛna akkin i tudert. Kra n win yumnen s Lmasiḥ, ad yidir akkin i lmut. D wagi i d asirem yellin abrid.
A nwali di linǧil Lmasiḥ yerna i ɛac acḥal n wussan di lqaɛa, aked yemdanen, iban-asen-d. D tilawt n tudert-is. D tilawt daɣen belli, kra n win ara yamnen yis ad yidir ula d netta. Yili tudert-is tcud ɣur-s, ad yesɛu asirem. Tudert n yal amdan yumnen a ttili d tin yellin ɣer tudert n dayem, akkin i lmut.
Tudert n wemdan mačči d tin ara yettraǧun kan melmi ara d-tass lmut. D tudert yebnan ɣef liman di Ṛebbi yedren. D tudert yettraǧun ɣer teɣdemt-is d wayen akk yelhan ama di tudert-is ama di tudert n wid aked d-yettɛici. Azal meqqren i yal amadan di tudert-is, d leḥmala n Ṛebbi, tiɣin n wawal-is, d leḥmala n wiyyiḍ.
Yeǧǧa-d Ṛebbi lumurat-is i yemdanen iwakken ad idiren di liser d leɛnaya. Yis-n ara yizmiren ad ssikden deg immal n tudert. Ad idiren ddaw leɛnaya-s, ddaw lumurat-is. Netta yeḥkem s tnaya. Ayen akk i d-iḥer igenni d lqaɛa yella ddaw udabu n Yillu. Yerna yefka-d i yal amdan tilelli iwakken ad yeṭṭef abrid zdat-s, ad yegmu di tudert-is. Ma d leqrar ad yili di liman d wul zeddigen i s ara yettidir dagi di ddunit, ad yernu ad yerǧu tagara di liser d rrezg. Akka i gella di lebɣi n Ṛebbi.
S tudert n lmasiḥ, s lmut-is d ḥeggu-ines, i yesɛa yal amdan asirem di tudert-is. Asirem ɣer tagara ara iɣelben ula d lmut. Akken i tt-yeɣleb Lmasiḥ.D netta i d leqrar i d leɛnaya i tudert n yal amdan. D netta i d asirem s tidett. Ad yissin wemdan Illu d leslak i d-yefka. Akken i t-id yenna Lmasiḥ deg awal-is, di Linǧil n Yuḥenna:
«Tudert n dayem d asmi ara yissinen yemdanen belli d kečč i d Illu awḥid, Illu n tidett, ad issinen daɣen Lmasiḥ, win akken i d-tecggɛeḍ.» (Yuḥenna 17 :3).
Pour ajouter un commentaire il faut être membre du site


text:
Tahuski n talest di yal zzman, di yal amkan ɣer yal amdan tezga teskikiḍ iḥulfawen n unaẓur. Tezga tesmendig ijujaḥ n tmena deg ulawen-nsen, tesduqqus lebɣi n ucewweq ɣef ayen yellan d lɛalit di tmeddurt. Tahuski d asafer yessawalen i lebɣi n tira, d lhejna yettaṭafen affus i umedyaz neɣ i unaẓur iḥuza yiffer n thuski kesben-t tlawin mebla ceḥḥa, akken ad yinni t‑iden yettkufuten deg ul‑is. D Baudelaire naɣ Si Muḥend U Mḥend, d Nizar Qabani naɣ d Si Muḥ, d Ɛumar Xayyam naɣ d Lunis Ait Menguellet, D Victor Hugo naɣ d Zedek Mulud, d Jack London naɣ d Farid Faragi, i meṛra knan ddaw tfeṭṭiwjin n cbaḥa yettumun deg igli n tirga ! Inazuren n tmurt‑a neɣ n tihin, i meṛṛa jerben aknaf n tirget n cbaḥa ireqqen deg uḍan yettɛebbin lxiq, amer ma dlan fell‑as din ad yekkes fad iten yeskawen . Akken ma llan, d wid n tallit‑a neɣ d wid n tallitin yezrin, ttwaxeḍfen s tafat yettudumen si tfekka n tmeṭṭut, frawsen s nnesma i d asen‑tettazzen tili-s. Yal yiwen acu n tuffirt wukkud yemlal di ṣṣura n tmeṭṭut, yal wa acu n uferdis i d‑yessakin iragen n leḥmala-s ɣer ljiha-nsen-t. Yal wa acu n lbaḍna i d at-yewwin ad yeɛbed asefru, amer deg yifyar ad yar ttar i wurɣu n tayri yuɣen deg ul-is. D tilli-is, d lexyal‑is, d acumeḥ-is neɣ dayen‑nniḍen, kra d‑yekkan si tmeṭṭut yewwi imedyazen ad nejren awal ara d‑yekken nnig wawal amer yis ad weznen tahuski d‑yerra lexyal yifen yakk lexyalat , amer ad metlen rriḥa n tjeǧǧigt yifen yakk tijeǧǧigin. Deg yimir asugen‑nsen yettuɣal mebɣir tilist. Yal tameṭṭut s zzin-is, yal ta s‑sser-is, yal ta s‑lbenna-s. Baudelaire deg akken yedda i lebɣi n lebɣi‑s yecna cbaḥa n tberkanin, Jack London yurra ɣef tmeṭṭut tamarikanit, Xayyam tahuski n tullas n Iran. Yal amyaru amek i yettwali sser n tullas, yal wa anwa zzin i timelken, yal wa anwa udem s wacu i d at yura. Yeqqar Xayyam: “i yecmet wul ur d as nessin i zzin, ur neɛriḍ ṣṣekra n tayri‑s” ! Yeqqar diɣen Rene Char: “ Xas di lbir n ṭlam i d‑yezga rṛuḥ, mača allaɣ yettega‑yas amḍiq i thuski”. Zzin d sser mxallafen wudmawen‑nsen, yella zzin n thendit, n trumit, n turkit, n trusit. Yal ta acut sser s wacu tettwassen, yal ta tirga i d‑tesmendig deg ulawen n imaɛcuqen. Ahat wid i d‑yektalen, i d as yufan i zzin lqis‑is akken ilaq d imeklawen. Aya yettban‑d ɣer Sandro Botteceli yellan i lmendad n tefliwt Venus. (ad ikemmel...)
Tahuski n talest di yal zzman, di yal amkan ɣer yal amdan tezga teskikiḍ iḥulfawen n unaẓur. Tezga tesmendig ijujaḥ n tmena deg ulawen-nsen, tesduqqus lebɣi n ucewweq ɣef ayen yellan d lɛalit di tmeddurt. Tahuski d asafer yessawalen i lebɣi n tira, d lhejna yettaṭafen affus i umedyaz neɣ i unaẓur iḥuza yiffer n thuski kesben-t tlawin mebla ceḥḥa, akken ad yinni t‑iden yettkufuten deg ul‑is.
D Baudelaire naɣ Si Muḥend U Mḥend, d Nizar Qabani naɣ d Si Muḥ, d Ɛumar Xayyam naɣ d Lunis Ait Menguellet, D Victor Hugo naɣ d Zedek Mulud, d Jack London naɣ d Farid Faragi, i meṛra knan ddaw tfeṭṭiwjin n cbaḥa yettumun deg igli n tirga ! Inazuren n tmurt‑a neɣ n tihin, i meṛṛa jerben aknaf n tirget n cbaḥa ireqqen deg uḍan yettɛebbin lxiq, amer ma dlan fell‑as din ad yekkes fad iten yeskawen . Akken ma llan, d wid n tallit‑a neɣ d wid n tallitin yezrin, ttwaxeḍfen s tafat yettudumen si tfekka n tmeṭṭut, frawsen s nnesma i d asen‑tettazzen tili-s.
Yal yiwen acu n tuffirt wukkud yemlal di ṣṣura n tmeṭṭut, yal wa acu n uferdis i d‑yessakin iragen n leḥmala-s ɣer ljiha-nsen-t. Yal wa acu n lbaḍna i d at-yewwin ad yeɛbed asefru, amer deg yifyar ad yar ttar i wurɣu n tayri yuɣen deg ul-is. D tilli-is, d lexyal‑is, d acumeḥ-is neɣ dayen‑nniḍen, kra d‑yekkan si tmeṭṭut yewwi imedyazen ad nejren awal ara d‑yekken nnig wawal amer yis ad weznen tahuski d‑yerra lexyal yifen yakk lexyalat , amer ad metlen rriḥa n tjeǧǧigt yifen yakk tijeǧǧigin.
Deg yimir asugen‑nsen yettuɣal mebɣir tilist. Yal tameṭṭut s zzin-is, yal ta s‑sser-is, yal ta s‑lbenna-s. Baudelaire deg akken yedda i lebɣi n lebɣi‑s yecna cbaḥa n tberkanin, Jack London yurra ɣef tmeṭṭut tamarikanit, Xayyam tahuski n tullas n Iran. Yal amyaru amek i yettwali sser n tullas, yal wa anwa zzin i timelken, yal wa anwa udem s wacu i d at yura. Yeqqar Xayyam: “i yecmet wul ur d as nessin i zzin, ur neɛriḍ ṣṣekra n tayri‑s” ! Yeqqar diɣen Rene Char: “ Xas di lbir n ṭlam i d‑yezga rṛuḥ, mača allaɣ yettega‑yas amḍiq i thuski”.
Zzin d sser mxallafen wudmawen‑nsen, yella zzin n thendit, n trumit, n turkit, n trusit. Yal ta acut sser s wacu tettwassen, yal ta tirga i d‑tesmendig deg ulawen n imaɛcuqen. Ahat wid i d‑yektalen, i d as yufan i zzin lqis‑is akken ilaq d imeklawen. Aya yettban‑d ɣer Sandro Botteceli yellan i lmendad n tefliwt Venus.
(ad ikemmel...)


text:
Timxelleet d yiwet tgella ger tiyaḍ yettwassnen deg yedles n wučči aqbayli. TalYa-s tattak anzi acemma ɣer lpitza (Pizza) d-ttnawalen Iṭelyaniyen. Segmi ussan n teacurt rran-ten Yeqbayliyen d lawan ucedluḥ (aqeddid), dYa annect-a yerra-yasen tagnit d tin d asen-yessunefken aniwel neY asewwi n temxelleet s tuget. ¬Ata wayen akk d aY-iwulmen i nnwal n temxelleet: Acedluḥ Tatumaṭict Tibṣelt Tifelfelt taqerḥant Ifelfel azeggaɣ aneɣdan Isufar-nniḍen swayes d-nsewway aɣrum ¬Atan wamek ara tt-id-nessew: 1- Ad d-nemsel sin iYerman; yiwen ad yimẓi, wayeḍ ad yimYur. Taḥbult tameqqrant ad tili d bu yiri ur nzur. 2- Ad negzem acedluḥ d iftaten imecṭaḥ maḍi . Ad ten-nesni, yeftaten-nni, wa deffir wayeḍ sufella n teḥbult-nni tameqqrant. Ad tt-id-nawi seg tlemmast-is, ad as-d-ntezzi buelala yes-sen alamma rran-as-d taduli, maca ad as-d-grin ahat kra n kraḍ iṣantimen di ṭṭerf-is ur ten-nḥuza ara s yeftaten-nni ucedluḥ. 3- Sennig ucedluḥ yuYalen d lYemm Yef teḥbult n weYrum ad nessureg taṭumaṭict d tebṣelt yettumeḥqen neY yetturekjen. 4- Ad nernu sufella-s tifelfelt tazegzawt yettwagezmen d timeqyasin. 5- War ma nettu Ifelfel azeggaY yettwaneYden. 6)- A d-neddem taḥbult-nni-nniḍen tamecṭuḥt, ad as-nerr yes-s tadimt. Ad nessenteḍ aksum deg-s mi ara nettekkay fell-as s leḥkar s tdikelt ufus di yal adeg. 7)- Tunnḍa-nni Yef yiri n teḥbult tameqqrant d-yeffYen si tlisa n teḥbult tamecṭuḥt akin, ad as-d-nerr yes-s taduli i yiri n teerurt n tneggarut-a(tamecṭuḥt), ad tt-nessenteḍ daYen s leḥkar, tikkelt-a s uḍaḍ adebbuz, maca, mi ara nili nesfecc-as akk acuffu-s yakan. 8)- Ad nessers tiḥbulin-nni nessemlal s leḥder Yef bufreḥ (uskir) yellan s ufella n tmess iwumi ur yuli ujajiḥ d asawen, ma ulac yezmer ad icaḍ weYrum. Ad nezg ad nessemḥiḥid taḥbult-nni akka d wakka, akken ur tneṭṭeḍ Yef bufreḥ, ur tettcaḍ daYen. 9)- Yal mi ara yizwiYen yiri-s d ṭṭerf-is, ad asen-njeddel idisan-nsen. 10)- Mi tewwa temxelleet ad tt-id-nekkes si bufreḥ. 11)- Ad tt-neflu deg tlemmast-is, ad as-nessureg zzit uzemmur Yer timiṭ-nni. 12)- Mi tt-yebḍa wemdan d tiḥedrin, s tezmert-nwen ihi! ¬Tissit d as-iwulmen i tuččit-agi: Aman izeggaYen n tẓurin n Ṭelyan 2005 LIVIO PAVESE
D iftaten n weksum uYelmi zlan di leid tameqqrant i swayes tt-id-ttheggin.
Aksum-agi ad t-yaf wemdan d win smerYen nezzeh s uzuzer n lemleḥ i fessren imezdaY n tmurt n yeqbayliyen Yef yeṣYaren, zdat teḥnacin n yexxamen-nsen, akken ur yeskiččiw ara.
Iri n ṭṭerf-nni n teḥbult tameqqrant d-yessufYen iḍarren-is seg wecwari, winna nesnefḍaṣ yakan Yef teerurt n teḥbult tamecṭuḥt, mi akken nemdel yes-s tawwurt yellan teldi ger snat teḥbulin ad as-d-nezzi s ixejḍan ara s-nenYer s yiẓeḍ n waruy, isegni neY ayen yettaken anzi Yur-sen. Acuffu ur d-yettYimi sakin. Talemmast ad teqqim ur tfellu ara, akken ur d-tturugen ara seg-s wamen ucedluḥ.
Timxelleet d yiwet tgella ger tiyaḍ yettwassnen deg yedles n wučči aqbayli. TalYa-s tattak anzi acemma ɣer lpitza (Pizza) d-ttnawalen Iṭelyaniyen.
Segmi ussan n teacurt rran-ten Yeqbayliyen d lawan ucedluḥ (aqeddid), dYa annect-a yerra-yasen tagnit d tin d asen-yessunefken aniwel neY asewwi n temxelleet s tuget.
¬Ata wayen akk d aY-iwulmen i nnwal n temxelleet:
Acedluḥ
Tatumaṭict
Tibṣelt
Tifelfelt taqerḥant
Ifelfel azeggaɣ aneɣdan
Isufar-nniḍen swayes d-nsewway aɣrum
¬Atan wamek ara tt-id-nessew:
1- Ad d-nemsel sin iYerman; yiwen ad yimẓi, wayeḍ ad yimYur. Taḥbult tameqqrant ad tili d bu yiri ur nzur.
2- Ad negzem acedluḥ d iftaten imecṭaḥ maḍi . Ad ten-nesni, yeftaten-nni, wa deffir wayeḍ sufella n teḥbult-nni tameqqrant. Ad tt-id-nawi seg tlemmast-is, ad as-d-ntezzi buelala yes-sen alamma rran-as-d taduli, maca ad as-d-grin ahat kra n kraḍ iṣantimen di ṭṭerf-is ur ten-nḥuza ara s yeftaten-nni ucedluḥ.
3- Sennig ucedluḥ yuYalen d lYemm Yef teḥbult n weYrum ad nessureg taṭumaṭict d tebṣelt yettumeḥqen neY yetturekjen.
4- Ad nernu sufella-s tifelfelt tazegzawt yettwagezmen d timeqyasin.
5- War ma nettu Ifelfel azeggaY yettwaneYden.
6)- A d-neddem taḥbult-nni-nniḍen tamecṭuḥt, ad as-nerr yes-s tadimt. Ad nessenteḍ aksum deg-s mi ara nettekkay fell-as s leḥkar s tdikelt ufus di yal adeg.
7)- Tunnḍa-nni Yef yiri n teḥbult tameqqrant d-yeffYen si tlisa n teḥbult tamecṭuḥt akin, ad as-d-nerr yes-s taduli i yiri n teerurt n tneggarut-a(tamecṭuḥt), ad tt-nessenteḍ daYen s leḥkar, tikkelt-a s uḍaḍ adebbuz, maca, mi ara nili nesfecc-as akk acuffu-s yakan.
8)- Ad nessers tiḥbulin-nni nessemlal s leḥder Yef bufreḥ (uskir) yellan s ufella n tmess iwumi ur yuli ujajiḥ d asawen, ma ulac yezmer ad icaḍ weYrum. Ad nezg ad nessemḥiḥid taḥbult-nni akka d wakka, akken ur tneṭṭeḍ Yef bufreḥ, ur tettcaḍ daYen.
9)- Yal mi ara yizwiYen yiri-s d ṭṭerf-is, ad asen-njeddel idisan-nsen.
10)- Mi tewwa temxelleet ad tt-id-nekkes si bufreḥ.
11)- Ad tt-neflu deg tlemmast-is, ad as-nessureg zzit uzemmur Yer timiṭ-nni.
12)- Mi tt-yebḍa wemdan d tiḥedrin, s tezmert-nwen ihi!
¬Tissit d as-iwulmen i tuččit-agi:
Aman izeggaYen n tẓurin n Ṭelyan 2005 LIVIO PAVESE


text:
Wp/rif/Muḥemmed Cikri
Muḥemmed Cikri (s Taɛrabt: محمد شكري , s Tefransist: Mohamed Choukri) d amyaru d Amaziɣ yura ungalen s Taɛrabt. Muḥemmed Cikri ilul di 15 Yulyuz 1935 di Ayt Ciker, di temnaḍt n Nnaḍur, di Arrif. Immut di 15 Nuwanbir 2003.
Deg wakud n laẓ di Arrif, tawacunt nnes terwel ɣer Tanja. Baba-s ttuɣa-t d askayri iccat tarwa nnes d tmeṭṭuḍṭ nnes.
Muḥemmed Cikri umi iẓṛa manaya irwel zi taddart nnes, ibda ikkal itnus di zzenqt mani ttuɣa i tacer min ɣa yecc, mani itettar nigh iznuza taḥcict.
Arami itwaṭṭef di tkurmut (leḥbes) umi ttuɣa ghar-s 20 iseggusa, isselmed as ijn uneḥbus tira n Taârabt.
Yura aṭṭas n idlisen zag-sen Aghrum Ḥafi. Adlis nni itwasughel ghar 40 n tutlayin. Aghrum Ḥafi itwagdel deg Umeṛṛuk deg wakud n Ḥasan wiss 2.
Di 15 Nuwanbir 2003, immut Muḥemmed Cikri di usganfu aserdas di Aṛbaṭ.


text:
Wp/rif/Tinglizt
Tinglizt nigh Taglanzit nigh Taglizit (s Tinglizt: English) d tutlayt d Tajirmant zi twacunt n tutlayin Tihindurufanin. Tinglizt ssawaln tt iwdan am tutlayt tamzwarut di Amirika, Britanya, Kanada, Ustralya, Nyu Zilanda, d Tafrikt n Wanẓul. Ssawaln tt iwdan am tutlayt tiss sint d marra timura n umaḍal nniḍn.
Tinglizt d ijn ils d Ajirmani d utrim, iffgh d zi wawalen ila ssawaeln di Britanya tameqqrant, di tmiḍi tiss 5, Inglizn, Isaksunn d Ijutn, n illan d ighrfan d Ijirmanen, id ikkin zg uftis utrim n Ill n Ugafa, n illan d tilila jar n Uliman d Danmark. S manaya minzi ntaf Tafrizyant, Talimant n wadday d Tinglizt mrawasnt jar asnt. Llan iḍrisn n tutlayin a zg usggwas n 700.
Tinglizt tdwl d tutlayt tamzwarut issxdamn iwunak n umaḍal di tdiblumasit tagraghlant, tussna, tamrrit...atg. Minzi, tlla d ils n tnzmart tasrtant d tadmsant, tamqqrant n umaḍal. Âawd Tinglizt tlla di marra imnẓawn. S manaya i tt ntaf tssara di marra timura, ujar zg ilsawn n umadal marra. Ruxa, timaḍ n imlyunen n iwdam qqarn tt dg ighrbazn d tsdawiyin.


text:
Muḥend ameẓyan Ben Ɛli, d isem aḥeqqaqni n Ccix Aḥeddad. Ilul deg useggas 1790, deg taddart Sedduq u Fella, n lɛerc At Ɛidel. Yuɣ isem Aḥeddad s lḥirfa n baba-s. Ula d netta yexdem d aḥeddad meɛna akken i d-qqaren yimeqqranen : “Ayen akk yexdem d aḥeddad, yesneɛ-d sin n lmesbaḥat, yiwen yefka-t i zzawiya n Imula ; wayeḍ yeǧǧa-t i netta.” Leqraya yebda-tt ɣer Ccix Rabiɛ Belmuhub, di zzawiya n Imula yellan di Msisna, syin akkin ikemmel ɣer Ccix Aɛrab Nat Iraten deg At Smail. Ccix Aḥeddad seg wid iqeymen leqraya. Aya ibeyyen-it-id later n wayen yura neɣ i d-yeǧǧa (tibratin iceyyeɛ i lexwan ɣef twizi, Iǧaza n yefka i Ccix Muḥend Ben Abi Lqasem n At Jlil, tazwart yura i yiwen lmilef, …) Deg tudert-is, yeǧǧa-d setta n teḥdayin (Zineb, Tayaqutt, Lǧida, Ṭawes, Taɛelǧett, Lɣaya), d sin n warrac (Ccix Mḥend, Ccix Ɛziyez). Ccix Mḥend yella d lqayed deg Wat Ɛidel d temnaṭ Riɣa umbeɛd yuɣal d lqebṭan n Bu Beɣla aseggas 1851. Ma d Ccix Ɛziyez, yezga d lqayed deg Ɛamuca qbel ad yeffeɣ d amnafeq ɣer yidis n Lmeqrani.
Tawacult n Ccix Aḥeddad ur d-tekki seg uẓar amrabeḍ akken daɣen ur telli d tamerkantit. Lhiba yesɛa ɣer yemdanen tekka-d imi d aḥeqqani ; ur iqebbel lbaṭel. Win i t-id-iqesden deg zzeyyar neɣ deg wid i t-id-yeɛnan icetka-yas-d, yewwi lḥeq-is. Yiwet n tikelt yiwen deg tarwa-s yeḥkem ɣef yiwet n tmeṭṭut n taddart Tibuɛmucin, s lbaṭel. Tameṭṭut truja armi d-yuɣal Ccix, teḥka-yas i yeḍran. Din din iɛawed i tedyant. Yefra-tt s leḥkem, ad d-yuɣal lḥeq i tmeṭṭut.
Seg useggas 1857 armi d useggas 1871, iseyyer lecɣal n ṭṭariqa Tareḥmanit. Inmezrayen, uran belli, ṭṭariqa tucaɛ deg tmurt n Leqbayel, segmi tt-yeṭṭef Ccix Aḥeddad. Aṭas n lecɣal iwmi ibeddlen. D netta i d amezwaru i d-ibedden ɣef ṭṭariqa fiḥel ma yekka-d seg twacult yemrabḍen. Γas imrabḍen yettkelfen s useyyer n ṭṭariqa ur qbilen ara, meɛna lxuf deg uɣref yerra-yasen aḍar ɣer deffir. D amdan yettqadaren, yeqbel liɛana n medden d tirni, d amerkanti neɣ d igellil, d argaz neɣ d amɣar, yerna-d ula d tullas.
Asmi i d-yettqeddim umnekcam arumi, lecyax yettseyyiren leɛruc d zzawiyat d temɛemrin…, mtafaqen ad mlilen akken ad d-frun tadyant i ten-yeɛnan d urumi. Imar i d-yeffeɣ wawal n nnfaq n urumi, lkaɣeḍ i d-uran, yettwastenya deg uxxam n Ccix Aḥeddad.
Ass n 8 deg yibrir 1871, deg ssuq Msisna, isawel Ccix Aḥeddad ɣer nnfaq n urumi. Iḍegger taɛekkazt-is, yenna : “Ncallah, akken i ḍeggreɣ taɛekkazt-iw ɣer lqaɛa, ara nḍegger aɛdaw akkin i lebḥer.” S usiwel-a, inmazrayen nnan, ɣas ma Ccix aḥeddad, iṭuɛ Rebbi nezzeh, maɛna ur yelli d argaz yettkelfen s lecɣal n ddin. Asmi yendeh ɣer nnfaq, tikti tamezwarut yellan deg yinaw (discours) d tasertit ; ur d-isawel ara i lɣaci s yisem n ddin. Awal i d-yefta d win yettmeslayen ɣef tikci n uqbayli (akal) “Fransa tusa-d ad tekkes akal i yimawlan n tmurt... Fransa d tin yebɣan ad tebḍu Izzayriyen.” Azal n 250 tudrin n Leqbayel i d-yerran s wawal qeblen. Fkant-d azal n 120 000 n leǧwad.
Ass 18 yulyu 1871, yettwaḥbes Ccix Aḥeddad s lqebṭan Saussier, mmi-s Ccix Mḥend, yettwaṭṭef ass 20 yulyu 1871 d ubrid-is ɣer Bgayet, ma d Ccix Ɛziyez, yettwaṭṭef ass 30 yunyu deg At Hicam. Kkan kra wussan deg lḥebs Berǧ Musa (Fort Barral) di Bgayet, qbel ad ten-awin ɣer uxxam n ccreɛ n Qsenṭina, anda ḥekkmen fell-asen.
Ass 19 deg yibrir 1873, arumi yegzem tadyant : Ccix Ɛziyez, yeḥkem fell-as s lḥebs s teɣzi n tudert deg tegzirin n taydiwin (Noumea) di la Nouvelle Calédonie ; Ccix Aḥeddad d mmi-s Mḥend, yeḥkem fell-asen s 5 yiseggasen d lḥebs. Mi d-yuder jjuj leḥkem, Ccix Aḥeddad yerra-yas-d : “Kunwi tḥekkmem fell-i s 5 yiseggasen, ma d Rebbi yeḥkem s 5 wussan.” Mi zrin 8 wussan, Ccix Aḥeddad yensa din zdaxel lḥebs, yettwamḍel di Qsenṭina.
Ait Ighil Mohand


text:
Ulac ass ara yezrin, war ma yella-d umaynut sɣur iselmaden neɣ inelmaden di lakul Lezzayer yeḥfan. Yal yiwen ad iqqar d azref-iw i yettwačen Acu kan d acu i ten yesṭuqten d Sandika n iselmaden i yessawalen ɣer uḥbas ɣef tɣuri neɣ ɣer ibeddi zdat n tenmehla n usegmi di yal lwilya. Sandika-ayi tlul-d ad tt-ɛebbi iɣeblan n iselmaden deg ttidiren i wakken ad snefsusin fell-asen taɛekkemt n wussan, taẓẓeyt n iseggasen. Sandika ama t-a, tettwafren-d sɣur iselmaden i wakken ad d-tenǧer abrid-nniḍen i tudert. Tella-d i wakken ad ldin iberdan i iselmaden akken ad leqmen tamusni akked usirem deg ulawen n inelmaden. Iselmaden yal tikelt ɣef acu i ttnaɣen. Saramen ad frun uguren-nsen. Ayen sutren akk ad yettwaqbel ma ulac ur ttsusumen ara. Iselmaden ẓran i wakken ad d-awin izerfan-nsen ilaq ssuṭ-nsen ad yebbeɛzaq. Imḍebren yal tikelt ttaken-d udem yelhan, ma d tidet dɣa. Aṭas i as –yeqqaren: “Ammer dduklen iselmaden deg umennuɣ afus deg ufus, tili fran-d tamsalt-nsen”. Maca timuɣliwin mgaradent.Wid yelḥan deg ubrid n uadbu, ur d-tettili tdukli yid-sen. Afus n tizelgi yisexreb-asen tirga. Akka i d wid yettnuzun s rrxa. Ihi si tama-nsen i d-yekka ucerrig. Sandika yettḥerbiben ɣef izerfan n iselmaden twexxer i lecɣal-ayi. D lawan ad begsen ma bɣan s tidet as-bedlen udem i lakul.Win yerran ad yexdem tasertit ad tt-yexdem berra i Sandika. Sandika yettmilen ɣer leḥkem, d ayen yekfa zzman-is, wid yekkan yid-s ggran-d weḥden-sen. Crif Wanuɣi
Ass-a iselmaden walan yal taɣawsa deg wennar, fehmen timsal yiwet yiwet. Iselmaden ugin tarewla n warrac ɣef lakul.
S umennuɣ akked tirrugza ara siwḍen iselmaden ɣer uɣerbaz n Lezzayer uzekka. Tudert-nsen, idles-nsen, tutlayt-nsen, tamusni-nsen ara d-yettwiksen seg nnger.
Ulac ass ara yezrin, war ma yella-d umaynut sɣur iselmaden neɣ inelmaden di lakul Lezzayer yeḥfan. Yal yiwen ad iqqar d azref-iw i yettwačen Acu kan d acu i ten yesṭuqten d Sandika n iselmaden i yessawalen ɣer uḥbas ɣef tɣuri neɣ ɣer ibeddi zdat n tenmehla n usegmi di yal lwilya. Sandika-ayi tlul-d ad tt-ɛebbi iɣeblan n iselmaden deg ttidiren i wakken ad snefsusin fell-asen taɛekkemt n wussan, taẓẓeyt n iseggasen.
Sandika ama t-a, tettwafren-d sɣur iselmaden i wakken ad d-tenǧer abrid-nniḍen i tudert. Tella-d i wakken ad ldin iberdan i iselmaden akken ad leqmen tamusni akked usirem deg ulawen n inelmaden. Iselmaden yal tikelt ɣef acu i ttnaɣen. Saramen ad frun uguren-nsen. Ayen sutren akk ad yettwaqbel ma ulac ur ttsusumen ara.
Iselmaden ẓran i wakken ad d-awin izerfan-nsen ilaq ssuṭ-nsen ad yebbeɛzaq. Imḍebren yal tikelt ttaken-d udem yelhan, ma d tidet dɣa. Aṭas i as –yeqqaren: “Ammer dduklen iselmaden deg umennuɣ afus deg ufus, tili fran-d tamsalt-nsen”. Maca timuɣliwin mgaradent.Wid yelḥan deg ubrid n uadbu, ur d-tettili tdukli yid-sen. Afus n tizelgi yisexreb-asen tirga. Akka i d wid yettnuzun s rrxa. Ihi si tama-nsen i d-yekka ucerrig.
Sandika yettḥerbiben ɣef izerfan n iselmaden twexxer i lecɣal-ayi. D lawan ad begsen ma bɣan s tidet as-bedlen udem i lakul.Win yerran ad yexdem tasertit ad tt-yexdem berra i Sandika. Sandika yettmilen ɣer leḥkem, d ayen yekfa zzman-is, wid yekkan yid-s ggran-d weḥden-sen.
Crif Wanuɣi


text:
Am useggas yezrin, tiddukla Fransa-Tamurt Taqbaylit ( AFK) tettiki di tfaska n tdukliwin i d-heyya tɣiwant n temdint n Marsay di Tmurt n Fransa deg ufrag n Borelly, ass n 8 ctenber. Ssaramen ula d tidukliwin timaziɣin-nniden n Marsay ad tekkint di tfasqa n useggas i d-iteddun. Kader DAHDAH
Tafaska-ya tḥebba ugar n 400 n tdukkliwin. Iswi n leqdic-agi d timlilit n tdukliwin-agi. Yal ta s leqdic-is, yal ta ansi, d acu i d-tewwi i wakken ad ternu kra i yedles i temdint n Marsay akked tmurt n Fransa sumata, iswi n leqdic-aagi daɣen i wakken ad d-sekren assaɣen gar imezdaɣ n temdint-agi.
Tameskant n tdukli taqbayli tbeggen-d udem aseklan n Tmurt n Yiqbayliyen; teččur d idlisen yuran s teqbaylit d wid yuran s tefransist.
Idlisen yuran s teqbaylit jebdent-d aṭas n imsebriden iqbayliyen, imaziɣen d kra n ifransisen; ya wa d acu it-id-yewwin wa yebɣa ad iẓer idlisen i yuran s teqbaylit, wayeḍ yebɣa ad iwali cbaḥa n temzikkent-agi i d-hegga tiddukla-yagi n yiqbayliyen.
Tafaska tkemmel alami d 19t. Imeɣnasen d tmeɣnasin n AFK ferḥen imi sbeynen-d idles d tnekkit taqbaylit di Marsay.
Am useggas yezrin, tiddukla Fransa-Tamurt Taqbaylit ( AFK) tettiki di tfaska n tdukliwin i d-heyya tɣiwant n temdint n Marsay di Tmurt n Fransa deg ufrag n Borelly, ass n 8 ctenber.
Ssaramen ula d tidukliwin timaziɣin-nniden n Marsay ad tekkint di tfasqa n useggas i d-iteddun.
Kader DAHDAH


text: Kabyle(i) 1 Sidna Ɛisa yebda daɣen yețbecciṛ rrif n lebḥeṛ n tmurt n Jlili. Imi i d-innejmaɛ ɣuṛ-es waṭas n lɣaci, yuli ɣer teflukt yeqqim. Taflukt-nni tella s ufella n waman, lɣaci yeqqim ɣer lqaɛa, rrif n lebḥeṛ. 2 Yebda yesselmad iten s lemtul, yeqqaṛ-asen : 3 Selt-iyi-d! Yiwen ufellaḥ yeffeɣ ad izreɛ. 4 Mi gella izerreɛ, ɣlin kra iɛeqqayen deg webrid : ṛuḥen-d igṭat ( ifṛax) leqḍen-ten. 5 Kra iɛeqqayen nniḍen ɣlin ger idɣaɣen anda ulac aṭas n wakal, dɣa mɣin-d imiren, axaṭer tissi n wakal ur lqayet ara. 6 Mi d-yuli yiṭij, yezlef imɣan-nni dɣa qquṛen, imi izuṛan-nsen ur lqayit ara. 7 Kra iɛeqqayen nniḍen ɣlin ger isennanen; mi gman isennanen-nni ɣummen-ten dɣa ur d-fkin ara lfakya. 8 Kra iɛeqqayen nniḍen ɣlin deg wakal yelhan, mi gman, nnernan fkan-d tigedrin; ta tefka-d tlatin n tɛeqqayin, tayeḍ sețțin, tayeḍ meyya. 9 Yenna-yasen : Win yesɛan imeẓẓuɣen, isel-ed! 10 Mi gebɛed ɣef lɣaci, wid i s-d yezzin akk-d tnac-nni inelmaden ssutren-as a sen-yessefhem lemtul i sen d-yewwi. 11 Yerra-yasen : Kunwi yețțunefk-awen aț- țissinem sser n tgeldit n Ṛebbi, ma d wiyaḍ sellen i mkul lḥaǧa s lemtul, 12 iwakken : ?as țmuqulen ur țwalin ara, ɣas sellen ur fehhmen ara; m'ulac a d-uɣalen ɣer webrid dɣa Ṛebbi a sen-yeɛfu ddnubat-nsen! 13 Yenna-yasen daɣen : M'ur tefhimem ara lmeɛna n lemtel-agi, amek ara tfehmem lemtul nniḍen ? 14 Afellaḥ-nni, d win izerrɛen awal n Ṛebbi. 15 Kra yemdanen cban iri n webrid anda yețwazreɛ wawal n Ṛebbi. Akken kan i s-slan, yusa-d Cciṭan iqleɛ-ed awal-nni i gețwazerɛen deg ulawen-nsen. 16 Wiyaḍ cban akal yeččuṛen d idɣaɣen, akken ara slen i wawal n Ṛebbi, qebblen-t s lfeṛḥ; 17 lameɛna ur t-țțaǧan ara ad yefk izuṛan deg ulawen-nsen, ṭṭfen deg-s kra lweqt kan. Mi d-yewweḍ leɛtab d uqehheṛ ɣef ddemma n wawal n Ṛebbi, țțuɣalen ɣer deffir, țaǧǧan liman-nsen. 18 Wiyaḍ țemcabin ɣer wakal yeččuṛen d isennanen, sellen i wawal n Ṛebbi, 19 meɛna iɣeblan, ṭṭmeɛ, lerbaḥ akk-d zzhu n ddunit-agi, skuffuren ( țkemmimen) awal-nni, ur d-yețțawi ara lfayda. 20 Wiyaḍ cban akal yelhan anda teɣli zzerriɛa, sellen i wawal n Ṛebbi, qebblen-t, țțaken-d lfayda. Mkul aɛeqqa yeggar-ed wa tlatin, wa sețțin, wa meyya. 21 Yenna-yasen daɣen : Eɛni yella win ara iceɛlen taftilt iwakken a ț-yerr seddaw lḥila neɣ seddaw n wusu ? Mačči iwakken a ț-issers s ufella n lmeṣbeḥ ? 22 Ulac ayen yeffren ur d-nețban, ulac ayen iɣummen ur d-tețbeggin tafat. 23 Smeḥset-ed mliḥ, ma tesɛam imeẓẓuɣen isellen! 24 Yerna yenna-yasen : ?adret ɣef wayen tsellem! Axaṭer akken i tețțektilim i wiyaḍ ara wen-d-ițwaktil i kunwi, yerna a wen-d ițwaktil s zzyada. 25 Axaṭer win yesɛan a s-rnun, ma d win ur nesɛi ara a s-yețwakkes ula d ayen yesɛa. 26 Sidna Ɛisa yenna-yasen daɣen : Tageldit n Sidi Ṛebbi tețțemcabi ɣer yiwen ufellaḥ i gzerɛen iger. 27 Ama yeṭṭes ama ur yeṭṭis, am yiḍ am ass, zzerriɛa tețțemɣay tgemmu, ur yeẓri amek. 28 Akal yețțak-ed s yiman-is lɣella. Tazwara d imɣi ad yuɣal ț-țigdert, taggara tigdert-nni aț-țeččaṛ d iɛeqqayen. 29 Mi wwan yirden, afellaḥ-nni a d-yas a ten-yemger, axaṭer yewweḍ ed lweqt n tmegra. 30 Yenna daɣen : ?er wacu i nezmer a nmettel tageldit n Ṛebbi, neɣ anwa lemtel ara d-nawi fell-as ? 31 Ițemcabi ɣer uɛeqqa n uxerḍel. M'ara t-nezreɛ, d nețța i d aɛeqqa amecṭuḥ meṛṛa ger zzerriɛat n ddunit. 32 Mi gețwazreɛ, igemmu yețțali alamma yekka-d sennig akk yemɣan n tebḥirt, yeggar ed ifurkawen imeqqranen, ula d igṭaṭ ( ifṛax) n igenni, țruḥun-d ad ddarin ( ddurqen) seddaw tili-ines. 33 S waṭas n lemtul am wigi i sen ițbecciṛ awal n Ṛebbi, akken i tella lefhama n mkul yiwen. 34 Ițmeslay-asen anagar s lemtul, meɛna m'ara yili akk-d inelmaden-is, yessefham-asen kullec. 35 Ass-nni kan mi geɣli yiṭij, Sidna Ɛisa yenna i inelmaden-is : Eyyaw a nzegret agummaḍ n lebḥeṛ. 36 Mi gerra lɣaci-nni, iṛuḥ yid-sen di teflukt i deg yella. Ddant yid-es kra teflukin nniḍen. 37 Tekker-ed yiwet n tbuciḍant, tessalay-ed lemwaji ɣer teflukt tețțacaṛ-iț. 38 Sidna Ɛisa yella yeṭṭes di teflukt deffir n inelmaden-is, yessers aqeṛṛuy-is ɣef tsumta. Sakin-t-id nnan-as : A Sidi, eɛni ur ak-tewqiɛ ara ma nemmut ? 39 Sidna Ɛisa yekker-ed iɛeggeḍ ɣef waḍu, yenna i lebḥeṛ : Ssers iman-ik! Ssusem! Yers waḍu-nni, dɣa tuɣal-ed talwit. 40 Yenna i inelmaden-is : Acuɣer i tuggadem akka ? Mazal ur tuminem ara ? 41 Meɛna ikcem-iten akk lxuf d ameqqran, qqaṛen wway gar-asen : Anwa-t wagi iwumi țțaɣen awal ula d aḍu d lebḥeṛ ?


text:
Ḥusin At Ḥmed
Ḥusin At Ḥmed aselway n Tirni Iɣallen Inemlayen (FFS).
Ilul deg Awussu 1926 deg temdint n Micli deg Tamurt n yezwawen deg 1947 yella d amaslad akk-d yewin n imalwayen imezwura n Organisation spéciale (OS), yiwet n tarbaɛt tunt'ilt i iqedcen ɣef uzarug n Lezzayer.
At Aḥmed yella d yiwen ger n tesɛa imalwayen imezwura i-d-isbedden Tirni n Taslullit Taɣelnawt (FLN) deg 1954; taneggarut-agi tebda-d tagrawal n sebɛa n isegassen mgal Fransa; deg Tuber 1956, imi yeţwattef netta akk d rebɛa n imalwayen nniḍen imi llan deg asafag yeţţeddun ɣer Tunes, Fransa teḥkem fell-as s lḥebs. At Aḥmed yeqqim deg lḥebs armi 1962.
Mbeɛd azarug n Ledzayer deg 05 Yulyu 1962 At Aḥmed yekker-d mgal anabad n dreɛ n Ben Bella iwumi yekcem-d ɣef Ledzayer netta akk-d Bumediene, am anbaz ajdid, s iɛsekriyen n FLN i llan deg Tunes ttrajun tufɣa n Fransa. Deg Tuber 1962 Ben-Bella iḥkem-d fell-as s lmut lameɛna yesmeḥ-as kkra n wussan mbeɛd.
Deg Ibrir 1966 yerwel ɣer Fransa anda yexleq-d deg 1970 FFS. Mbeɛd tasellulit n wenbad n Ledzayer g 1980 seddaw Benjedid, At Aḥmed ikcem-d ɣef Ledzayer; aɣawas n Ait Ahmed yella di tazwara tadukli n Ledayer seddaw yewit n taferfant mgal FLN akk-d amussu n l “FIS”, yewit n tajmaɛt n tagmat n yinsleman i bɣan ad hermen tugdut deg Lezdayer, lamɛna yemxallaf-ed ɣef Agraw i Yedles d Tugdut (RCD) n duktur Saɛid Saɛdi imi aneggaru-agi iherdder-d s lɛinani ɣef izerfan n wegdud amaziɣ ɣas akken i sin llan d Izwawen.
Ibrir 1999, Ait Ahmed ikecem-d am d amankad deg tafrant n teselwit, lameɛna imi arac ameqran n lɣaci ẓran belli takennatt i tella, ijebd-d tanekda-ines, netta akk d xemsa n imalwayen nniḍen azal n 16 n teswiɛin uqbel n tagara n tefrant; deg April 15, Ɛebdelɛaziz Butefliqa weḥd-s kan i d-yeqqim deg tazla ɣef teselwit.
Assimel
"La volonté de paix crée une dynamique de réconciliation qui impose d’elle même les garanties que chacun doit donner aux autres. Et que tous doivent donner à chacun".
"Tamumit n lehna ţexeliq yewit n tilhi n ussemlil i seggren wehdes ayen ilaq ad yefk mkul yiwen i wiyad akk-d wayen akken ilaq lhal ad fken medden merra i mkul yiwen".
- Ḥusin At Ḥmed, 1999.


text:
Timanit i Tmurt n Iqbayliyen
Amussu n Timanit i Tmurt n Iqbayliyen, neɣ s tefransist Le Mouvement pour l'autonomie de la Kabylie (MAK), d amussu asertan n Ledzayer, i d-ilulen di yunyu 2001 mi temcebwal tmurt n leqbayel, asmi i nɣan iǧadarmiyen n udabu n Lezzayer alemẓi Massinissa Germaḥ.
Asenfar i Timanit n Tmurt n Yeqvayliyen[beddel]
Wa d-aɛraḍ i tsuqelt n usenfar seg tefransist
Tazwart
- Imi tugna(Personnalité) n ugdud aqbayli tezga tufrar , di yal tallit, s tutlayt-is akk d uẓar-is amaziɣ. Tuddsa n tmetti, tayri n tlelli. Deg wqader akk d tayett ittakk i wiyaḍ, timmad-is ur ttuqtent ara ar igduden nniḍen.
- Imi tanettit(identité) taqbaylit temmun seg zik, ma ulac akkwya seg tallit talemmast (moyen âge).
- Imi tamurt iqbayliyen turar tamlilt (rôle) tafellayt deg umussu aɣelnaw azzayri akk d umennuɣ ɣef timunent(indépendance) anda i tefkka d asfel aṭas seg tarwa-s.
- Imi tanettit taqbaylit ur s d isaḥ ara umḍiq-is deg tbadut (définition) n tnettit tazzayrit. Imi miḥyaf yezga mgal iqbayliyen seg tmunent ar wass-a
- Imi Tamurt n Iqbayliyen suffɣen-tt seg uttikki deg tsertit n lezzayer, seg tnekra n FFS n 1963 ar tefsut taberkant deg immuten aṭas ilemẓiyen, deg ibrir 2001, war ma nettu tafsut imaziɣen n 1980, asunded(grève) n uɣerbaz n 1994-95, akk d tmenɣiwt n Matub Lwennas.
- Imi ur d yeqqim wayen yezdin tasertit n udabu azzayri akk d Tmurt n Iqbayliyen, imi adabu anagar aqezzul akk d uldun s wacu i ittmeslay akk d ugdud aqbayli. Ayagi 40(kkuẓet tmerwin) iseggasen aya tura.
- Imi Agraw n Summam n useggas n 1956(semuset tmerwin d sḍis) yesbedd imenzayen (principes) n timanit n Temnaḍin (lwilayat).
- Imi adabu istenya akrawal(traité) agraɣlan n izerfan n igduden, deg useggas n 1976.
- Imi amussu aɣerman i d ssekkren Laeruc anagar tmurt n Iqbayliyen i iḥuz.
- I usellek n tdukkli n wakal n uɣlan azzayri, i wakken ad yeḥbes umberraz yezgan gar udabu azzayri akk d temnaṭ n Iqbayliyen, Amussu i Timanit n Tmurt n Iqbayliyen igr-ed ameslay usqerdec n USENFAR N TIMANIT N TMURT N IQBAYLIYEN.
Ixf I (amenzu) : tabadut
- S tutlayt ines, s idles ines akk d umezruy ines, AGDUD AQBAYLI yefkka i iman-is tanettit akk d tugna yufraren.
- Iqbayliyen, tugett nsen, d-iɣerman n lezzayer, diɣen d Imaziɣen illan, d « imdanen ilelliyen ».
- Tamurt n Iqbayliyen d tamurt nsen tamezwarut. Tilisa n wakal-is d-tid n Temnaṭ tis 3(kraḍ) n tegrawala n timunent mgal Fransa timsehṛest(coloniale). Tilisa tideblatin(adminitratives) ttfakkant anda ttfakkant tid n tutlayt ines akk d tid n wazalen ines.
- Taqbaylit d tutlayt ines tunṣibt. Dacu kan Tamurt n Iqbayliyen ad tesselmed i tarwa ines kra yellan d tutlayt s ad tnefli, deg wannaren n idles, n tdamsa, n tmetti neɣ n tsertit.
IXF wis sin(2) : Azalen
- Tamurt n Iqbayliyen ad tesseedel izerfan n Wergaz akk d wid n Tmeṭṭut. Rennu n takniwin ad-ittwagdel(interdire), ad-ittwaqḍee seg tmetti.
- Ddin d tamsalt yeenan amdan iman-is, awannak(l’état) ur d issekcam ara iman-is deg-s.
- S tugdut ad ddunt tsuddiwin(institutions) n Tmurt ad ittwafernen sɣur agdud aqbayli
- Tamurt n Iqbayliyen ad teqqim tefka tayett i Izzayriyen akd tzzayriyin, akk d imaziɣen anda ma llan deg umennuɣ nsen ɣef izerfan nsen idelsanen isertiyen.
- Tamurt n Iqbayliyen ad teldi tiwwura ines i izzayriyen, Tamurt lezzayer isulef ad-teldi uma d nettat tiwwura ines i iqbayliyen.
Ixf wis III : Timanit n temnaṭ n Iqbayliyen
- Tamurt n Iqbayliyen, isulef ad teseddu timsal n wegdud ines s iman-is, ad teseddu timsal n weɣlan ines s iman-is, war ma iḍebber wayeḍ fell-as.
- Anamek n timanit n temnaṭ nneɣ, d asebeddi n uwannak s ufran n wemni (asqamu aɣelnaw), akabar d iwwin tugett imukan ad d-yesbedd anabaḍ (gouvernement) ad iseddun timsal n temnaṭ taqbaylit
- Tisuddiwin nniḍen ilaqen i usegrer(encadrement) n temnaṭ nneɣ ad ttwasbeddent, am usqamu unṣib, asqamu n imɣaren, akk d tsuddiwin i teessast n umahil n unabaḍ n temnaṭ taqbaylit.
- Tamurt n iqbayliyen, ad teseu izamulen(Armoiries, Symboles) ines akk d usenğaq ines ad ibedden ar iri n usenğaq n lezzayer.
- Annaren yurzen Awannak n temnaṭ n iqbayliyen d wid tmeddurt n yal ass n imezdaɣ ines: taɣellist (Sécurité) nsen, asegmi(éducation) n tarwa nsen, idles nsen, tazmert nsen, taɣdemt (justice) nsen, izerfan nsen s umata, taywalt(Communication) akk d isalen s umata, asiweḍ akk d wallalen usiweḍ, tiṣuraf nsen akk d tebzert(fiscalité), tadamsa s umata, tawennatt (environnement) akk d tuddsa(aménagement, oraganisation) n wakal n tmurt.
- Ayen yurzen awannak alemmas n lezzayer d aḥuddu ɣef tmurt, asufeɣ n idrimen akk d tbaddut n tsertit n beṛṛa n tmurt bla ma tḍuṛ tsertit-a taɣdeft (nfae) n Tmurt n iqbayliyen.
Ixf wis IV : Anamek d Wamek
- Timanit n Tmurt ad tettwiberreḥ tickki ad d-ffɣen igmuḍen(résultats) n tefranin n usteqsi ɣef timanit ad d-iḍṛun deg temnaṭ taqbaylit kan.
- Anamek akk d wamek aneggaru n timanit-a a ten-setgen(A-ten-niguṣyen) igensasen n Ugdud aqbayli nutni d igensasen n udabu alemmas azzayri.
- Asqamu deg ad kkin ikabaren, imussuten, ticriḥin, igensasen n wegdud akken ma llan, ad isbedd tamendawt(constitution) tamezwarut taqbaylit s umezdi n wawal.
- Asenfar-a isutur deg wannak(état) azzayri akken ad ijeddel tamendawt n lezzayer akken ta ur d tteffeɣ ara mgal tilawt(réalité) n Ugdud akk d tin n tmurt iqbayliyen.


text:
Izwawen ittwasnen
Seg Wikipedia
Agbur
Idles d Tasekla[beddel]
- Si Muhand u Mhand, ameqran n imedyazen.
- Ṭawes Ɛemruc
- Mulud Ferɛun
- Ben Muhemmed
- Taseɛdit Yasin d tamesnemdant (anthropologue) tazwawt.
- Salem Zinya : amaru, amedyaz azwaw, yura sin ungalen : tafrara, iɣil d wefru, ɣures daɣen ammud n isefra.
- Ɛmer Mezdad : amaru, amedyaz azwaw, yura 3 ungalen : iḍ d wass, tagrest d urɣu, ass-nni. Ɣures daɣen ammud n tullisin : tuɣalin .d wammud n isefra.
- Belqasem Ihiǧaten : amedyaz azwaw. Ahiwec, Tamust n isefra, Asegres, Seg awal gher wayed.
- Muhand At Yiɣil, amaru azwaw.
- Ǧamal Benɛuf, amaru d amedyaz azwaw.
- Saɛid Cemax, amaru azwaw.
- Muhamed Benhanafi d amedyaz, d awaziw n Radyu.
Imusnawen[beddel]
- Lmulud Mɛemri d amusnaw n tusna n wemdan d tutlayin.
- Muḥemmed Arkun d amusnaw n tusna n tneslemt.
- Ccix Muḥend Ulḥusin d amusnaw, d amedyaz.
- Sliman Ɛazem d accenay, d amusnay n tmeti n leqbayel (sociologie kabyle).
- Ṭaher Ǧaɛut d aneɣmas, d amusnaw n tmetti d tsertit.
- Abdenur Abdeslam d amusnaw n tutlayt n teqbaylit.
- Yunes Adli d amusnaw umezruy.
- Mulud Gayed d amusnaw umezruy.
- Sliman Cabi d accenay, d amusnaw n tmeti n leqbayel (sociologie kabyle).
Ccna & Aẓawan[beddel]
- Sliman Ɛazem
- Yidir
- Lwennas Meɛtub
- Lunis At Mengellat
- Crif Xeddam
- Isabelle Adjani, tturar n sinima, baba-s d azwaw, yemma-s d talalmanit.
- Édith Piaf, tacennayt, setti-s (jidda-s) seg yemma-s d taqbaylit.
- Ccix Lhasnawi
- Gamal Ɛellam
- Brahim Izri
- Meksa Abdelqader
Amezgun d Isura[beddel]
- Abderaḥman Bugarmuḥ : Amseḍru n isura n tilizri d sinima.
- Muḥend u Yeḥya : Anazur umezgun.
- Aḥmed Ayad neɣ Rwiced, d anazur aɣerfan necraḥa, umezgun, issura, akw d sinima.
- Muḥand Saɛid Fellag : Anazur umezgun, n-craḥa, isura akw d sinima.
- Ccix Nuredin d anazur n cna d necraḥa, umezgun, issura, akw d sinima.
- Malek Bugarmuḥ : Anazur umezgun.
- Azedin Medur : Amseḍru n isura n tilizri d sinima.
- Merzaq Alwac : Amseḍru n isura n tilizri d sinima.
- Aresqi Nabti : Anazur umezgun d tilizri d sinima.
- Musa Ḥadad : Amseḍru n isura n tilizri d sinima.
- Ǧeɛfer Cibani d amyaru, d amdan n umezgun, d amyurar n isura d tmezgunin.
Taẓuri d Taklut[beddel]
- Mḥamed Isiaxem d anaẓur n takult.
- Ḥamsi Bubaker
- Aḥmed Aselaḥ
- Farid Belqadi
- Rabeḥ Aselaḥ
Tadamsa d Tilizri[beddel]
- Taher Gaɛut d aneɣmas.
- Saɛid Meqbel d aneɣmas.
- Aresqi At Larbi d aneɣmas.
- Ali Dilem
- Abdelkrim Ǧeɛad d aneɣmas.
- Abderezaq Larbi Crif d aneɣmas d awaziw n tilizri.
- Ali Ḥeǧaz d awaziw n tilizri.
- Kamal Tarwiht d awaziw n tilizri.
- Aresqi Metref d aneɣmas.
- Muh Si Belqasem d aneɣmas.
- Aḥmed Ǧennadi d awaziw n tilizri, d amseɣru n tesgilin d isura.
- Akli At Abdela d anemɣas di tilizri d Radyu di Kanada.
- Racid Arhab d aneɣmas di tilizri di Fransa.
- Mohamed Saadi yesveded tilizri "BRTV".
Amezruy[beddel]
- Muḥend Arab Besaɛud d agrawli d win iqedcen aṭas af tmaziɣt.
- Ɛaban Ramḍan d agrawli.
- Krim Belqasem d agrawli.
- Ali Melaḥ
- Amiruc At Ḥamuda d agrawli.
- Faḍma n Sumer
- Ccix Muqrani
- Ccix Aḥeddad
- Andre Mesili
- Masin u Harunarun
- Abdenur Ali Yaḥya
- Kamal Amzal
- Smaɛil Meǧber
- Faḍma At Manṣur Aamruc
- Muḥand Yidir At Amran
- Aḥmed Umerri
- Ali Zamum
- [[Lwartilani]
- Muhend Ssaid Lecani]
Tasertit[beddel]
Addal[beddel]
- Zineddin Lyazid Zidan, amyurar n ddabex.
- Rabeḥ Maǧer, amyurar n ddabex.
- Crif Ḥamya d alɣug n ukim.
- Mesṭafa Daḥleb, amyurar n ddabex.
- Luṣif Ḥamani d alɣug n ukim.
- Larbi Benbudawed d alɣug n judu.
- Xalef Maḥyedin d asnelɣmay n ddabex.
- Salim Iles d alɣug n waddal n uccaf.
- Ǧamal Mennad, amyurar n ddabex.
- Braḥim Ḥamdani, amyurar n ddabex.
- Mesṭafa Daḥleb, amyurar n ddabex.
- Musa Sayib, amyurar n ddabex.
- Saleḥ Asad, amyurar n ddabex.
- Mehdi Serbaḥ, amyurar n ddabex.
- Meddan Ḥakim, amyurar n ddabex.
- Ali Fergani, amyurar, d asnelɣmay n ddabex.
- Crif Ḥanaci, amyurar n ddabex, d aselway n tarbaɛt n JSK.
- Saɛid Alik d aselway n tarbaɛt n USMA.


text:
Di 20 Cutember 1993, iberreḥ-d Ugraw amatu n Waɣlanen yedduklen s wass agraɣlan n twaculin.D tamesbanit i d-yettbeyyinen tixxutert i tefka tmetti tagraɣlant i twacult, aẓar n tmetti, daɣen lewqam i d-tettawi i liḥala n twaculin deg umaḍal rnu ɣer-s asebɣes n yinabaḍen i tmerna n wazal deg tsertit yeenan tawacult. Di tmetti Taqbaylit ass-a, meqqer uḥulfu s umihi ieeggnen tawacult Taqbaylit imi tezga tettwaffar deg umdun n umezruy s yimenɣi-nes; neɣ amek ara nsemmi tukksa n wansayen Iqbayliyen s useereb i d-ibeddun si lakul u tezzi-d s wallalen-nniḍen am tiliẓri syin ad naf tasertit n userheb s uxḍaf akked leddi n ubrid i rrebrab, annect-agi d ayen ara yeǧǧen tawacult terwi. Sɣur Lmulud Yunsi
Di 20 Cutember 1993, iberreḥ-d Ugraw amatu n Waɣlanen yedduklen s wass agraɣlan n twaculin.D tamesbanit i d-yettbeyyinen tixxutert i tefka tmetti tagraɣlant i twacult, aẓar n tmetti, daɣen lewqam i d-tettawi i liḥala n twaculin deg umaḍal rnu ɣer-s asebɣes n yinabaḍen i tmerna n wazal deg tsertit yeenan tawacult.
Di tmetti Taqbaylit ass-a, meqqer uḥulfu s umihi ieeggnen tawacult Taqbaylit imi tezga tettwaffar deg umdun n umezruy s yimenɣi-nes; neɣ amek ara nsemmi tukksa n wansayen Iqbayliyen s useereb i d-ibeddun si lakul u tezzi-d s wallalen-nniḍen am tiliẓri syin ad naf tasertit n userheb s uxḍaf akked leddi n ubrid i rrebrab, annect-agi d ayen ara yeǧǧen tawacult terwi.
Sɣur Lmulud Yunsi


text:
Leqdic n umdan yettbeddil aṭas tignewt, ixeddem tawaɣit tameqqrant. Lgaz i ikebblen lḥamu (neɣ akken qqaren s tefransist “gaz à effet de serre) i d-yessufuɣ umdan s leqdic-is, igellu-d s uzɣal n lqaea. Timerniwt deg tezɣal n yigenni d igarawen, deg umaḍal irkelli, d ayen iwalan, i d-wekkden imassanen. Isefka i icudden ɣer ubeddel n tignewt i ten-yettektilen d Tarbaet n yimazzayen tagernabaḍt n temhazt n tignewt (GIEC). Akken i d-tenna tneqqist-nsen taneggarut n 2007, azɣal n tignewt ulac deg-s yakk asurdu, acku yettbin-d am yiṭij mi ara imuqel yiwen talluyt i d-yellan deg tezɣal tilemmasin timaḍlanin n yigenni akked igarawen, fessi i d-yeḍran i udfel d ugris, d talluyt n uswir alemmas n yillel. Seg 1996 ɣer 2008, 11 iseggasen seg 12 d nutni i yeḥman yakk ugar seg 1850 ar ass-a. deg uzgen ufella n lqaea, iseggasen n 1990 d nutni i d tamrawt taḥmayant yakk deg umagim aneggaru (1998 i d aseggas aḥmayan yakk) Elaḥsab n GIEC, tazɣelt n lqaea ad ternu s 1,8°C (aya ma yella leqdic n umdan yessenqes-d s waṭas deg usufeɣ n lgaz i ikebblen lḥamu) ar 4°C (war asenqes deg usufeɣ) sya ɣer 2100. Timerniwt deg tezɣelt ur d-tḍerru ara kifkif yakk deg tamiwin n umaḍal: deg Usfaylu Ugafa, tizɣal tilemmasin n 10 iseggasen ineggura rnant s sin imuren deg tɣawalt ɣef tamiwin nniḍen n umaḍal. tizɣal n sufella n permafrost (tama yezgan tegurres) ulint s 3°C deg 20 iseggasen-a ineggura. Tazɣelt talemmast n igarawen tennerna s waṭas, dɣa aya iḥuza ula 3000 m deg telqayt. D igarawen i ijebden ugar n 80% n lḥamu i d-yernan I unagraw n tignewt. Fessi n idurar n ugris d ujbad i s-d-iḍerrun i waman seddaw lḥamu, aya yettaǧǧa aswir n ugaraw ad yali: akken i d-qqaren, talluyt sya ar 2100, ad d-tili s 0,18 m ɣer 0,59 m ɣef wakken tella deg tmiḍi i ieeddan. Ayen i d-yessegray uzɣal n tignewt i umdan d twennaṭ d ayen yessaggaden.
Leqdic n umdan yettbeddil aṭas tignewt, ixeddem tawaɣit tameqqrant. Lgaz i ikebblen lḥamu (neɣ akken qqaren s tefransist “gaz à effet de serre) i d-yessufuɣ umdan s leqdic-is, igellu-d s uzɣal n lqaea.
Timerniwt deg tezɣal n yigenni d igarawen, deg umaḍal irkelli, d ayen iwalan, i d-wekkden imassanen.
Isefka i icudden ɣer ubeddel n tignewt i ten-yettektilen d Tarbaet n yimazzayen tagernabaḍt n temhazt n tignewt (GIEC).
Akken i d-tenna tneqqist-nsen taneggarut n 2007, azɣal n tignewt ulac deg-s yakk asurdu, acku yettbin-d am yiṭij mi ara imuqel yiwen talluyt i d-yellan deg tezɣal tilemmasin timaḍlanin n yigenni akked igarawen, fessi i d-yeḍran i udfel d ugris, d talluyt n uswir alemmas n yillel.
Seg 1996 ɣer 2008, 11 iseggasen seg 12 d nutni i yeḥman yakk ugar seg 1850 ar ass-a. deg uzgen ufella n lqaea, iseggasen n 1990 d nutni i d tamrawt taḥmayant yakk deg umagim aneggaru (1998 i d aseggas aḥmayan yakk)
Elaḥsab n GIEC, tazɣelt n lqaea ad ternu s 1,8°C (aya ma yella leqdic n umdan yessenqes-d s waṭas deg usufeɣ n lgaz i ikebblen lḥamu) ar 4°C (war asenqes deg usufeɣ) sya ɣer 2100.
Timerniwt deg tezɣelt ur d-tḍerru ara kifkif yakk deg tamiwin n umaḍal: deg Usfaylu Ugafa, tizɣal tilemmasin n 10 iseggasen ineggura rnant s sin imuren deg tɣawalt ɣef tamiwin nniḍen n umaḍal. tizɣal n sufella n permafrost (tama yezgan tegurres) ulint s 3°C deg 20 iseggasen-a ineggura.
Tazɣelt talemmast n igarawen tennerna s waṭas, dɣa aya iḥuza ula 3000 m deg telqayt. D igarawen i ijebden ugar n 80% n lḥamu i d-yernan I unagraw n tignewt. Fessi n idurar n ugris d ujbad i s-d-iḍerrun i waman seddaw lḥamu, aya yettaǧǧa aswir n ugaraw ad yali: akken i d-qqaren, talluyt sya ar 2100, ad d-tili s 0,18 m ɣer 0,59 m ɣef wakken tella deg tmiḍi i ieeddan.
Ayen i d-yessegray uzɣal n tignewt i umdan d twennaṭ d ayen yessaggaden.


text:
Friday, July 25, 2014
Domain names and websites with the letters: yi0 to yibBack to websites with the first char y
yi01.net yi11.net yi168.net yi2.net yi2b.com yi30.net yi5.net yi531.com yi63.net yi65.net yi66.net yi7.com yi71.com yi80.com yi88.net yi99.net yi9pse.com yia-artfair.com yia.ca yiaedu.com yiaier.net yiaige99.com yiaihu.net yialarabic.com yialarabic.org yiallo.com yialosbeach.gr yiamedia.org yiangosstudios.net yiangou.com yianhuafoll.biz yianhuas.biz yianlawfirm.com yiannamariehotels.com yiannest.com yianni.org yiannis.com.au yiannisbeauty.com yiannisbiliris.com yiannisbooks.com yianniscaterer.co.uk yianniskapoulas.com yianniskouros.com yiannisnightclub.com yiannispapayiannis.net yiannisplace.com yiannissotiropoulos.com yiannistaverna.com yiannopoulos.net yiapanis-sculptor.com yiara.com yiarchitects.com yiasia.cn yiasoo.com yiassou-cyprus.com yiayia.co.uk yiayiaspizza.com yib.biz yib.com.au yibaisui.net yiban.net yibao.cc yibao.com yibao.org yibaow.net yibaskets.com yibc.biz yibeishen.org yibiao.net yibiao114.com yibiaofm.com yibiaojob.com yibihotel.com yibin.cn yibing.net yibinge.com yibinli.com yibintong.cn yibintour.com yibis.com yibizhili.net yibo.biz yibo.com.cn yiboda.com yibohui.com yibon.net yiboo.net yibooks.net yibool.com yibotest.com yibox.com yiboyo.net yiboyuan.net yibq.net yibs.co.uk yibs.net.au yibuyibu.com yibyab.co.uk yi234.com yiagirls.com yialarabic.net yiandya.com yiangeokashias.com yiannis-coiffure.gr yiannisghikas.com yiannismakridakis.gr yiayiamarys.com yibada.com yibbida.com yibin.us yibrookline.org yibuffalo.org yiby.net


text:
Chanson kabyle
Raziqa Ferḥan d yiwet n tmeskart i d-yuraren s yisem n Ṭawes deg usaru « Axxam n Dda Meẓyan » i d-izerrin deg
umaṭṭaf azzayri n tiliẓri tis-kuẓ. D yiwet n tlemẓit tacebḥant, yesduklen tahuski d lqedd, yessnen taqbaylit akken iwata. Ay terna fell-as taqendurt n Teqbayliyin! Ur neẓri ma d taqendurt n
Teqbayliyin i icebḥen neɣ d nettat I icebeḥen taqendurt n Teqbayliyin !
Aṭas i tt-ihemmlen mačči kan d Dda Meẓyan! Ssaramen akk ad d-tuɣal ad tt-ttwalin yal tameddit deg usaru n Dda Meẓyan.
S tlawin am kem a Ṭawes, nezmer ad nerfed iqerray-nneɣ, ad nẓux s yidles-nneɣ amaziɣ !
Nessaram ad kem-nẓer di yal tama n tmurt n Leqbayel!
Affud igerzen a Lala Raẓiqa!


text: Kabyle(i) 20 Axaṭer Baba-s iḥemmel Mmi-s, yesbeggin-as-d lecɣal-is meṛṛa. Ad as-yernu tazmert s wacu ara yexdem ayen yugaren kra n wayen teẓram ar ass-a, aț-țwehmem di lecɣal-is. 21 Akken Baba Ṛebbi yeskkaray-ed lmegtin ițțarra-yasen tudert, akken daɣen Mmi-s yețțak tudert i win yebɣa. 22 Baba Ṛebbi ur iḥekkem ɣef yiwen, lameɛna yerra lḥekma ger ifassen n Mmi-s 23 iwakken imdanen meṛṛa ad qadṛen Mmi-s akken țqadaṛen Baba-s. Win ur nqudeṛ ara Mmi-s ur iqudeṛ ara Baba-s i t-id iceggɛen. 24 S tideț nniɣ-awen : « kra n win yesmeḥsisen i wawal-iw, yumnen s win i yi-d-iceggɛen yesɛa tudert n dayem yerna ulac fell-as lḥisab, lameɛna iɛedda yakan si lmut ɣer tudert. 25 S tideț nniɣ-awen : « iteddu-d lweqt yerna yewweḍ-ed anda lmegtin ad slen i ṣṣut n Mmi-s n Ṛebbi, yerna wid akk ara s-yeslen ad idiren. 26 Akken yesɛa Baba Ṛebbi tudert deg yiman-is i gefka daɣen i Mmi-s ad yesɛu tudert deg yiman-is. 27 Yerra ger ifassen-is lḥekma imi d Mmi-s n bunadem i gella. 28 Ur țțawhamet ara, axaṭer lweqt iteddu-d, wid akk yellan deg i?ekwan ad slen i ṣṣut n Mmi-s n bunadem, 29 imiren a d-kkren; wid ixedmen lxiṛ a d-ḥyun ɣer tudert n dayem ma d wid ixedmen cceṛ a d-ḥyun iwakken ad țțuḥasben.


text:
Waaa ya lall wa ya lall wa ya lalla buyaaaaaa
Llɣa n izlan ittsmmiɛ ar Izmmurn. Yamna d Tima d Ḥlima aynni i wwḍnt ttqssasnt tigzḍnt, qqarnt izlan, idurar ttrran dd xsnt. Ma tattn, astiqa ttslant i Mzlɣ n aytmas, umi tettɣnnaj s nnj i tṣḍart x tsɛdit ins, smmḥnt gi macca, nbḥḍnt arndad i uṣbḥan nni n uẓawan i dd ittfɣn zi tmijjwin n txddammin n tgẓḍnt.
Xmi ɣa dd qwwrnt kul ictn tazdmt d taqmqamt, ayri ssiwḍnt ar ubrid n ṭṭumubin, mani illa lmizan n uspanyu, iwzzn tizdmin, ittxllas timɣarin s ukilu.
Ag uzil, xmi tettṣḥṣiḥ tfuyt, ttnbjiwnt ar tsliɣwa tamqqrant, ad skutant, ad ccnt cway n uɣrum d tazart, ad swnt aman uka ad kkrnt ad xdmnt ɛawd. Azllif innnufr s alliɣ n tcacit, udm iɣms s tgnnit. Ammn, mix ittkks uqsas attaf zrfnt, knfnt.
Ixssa mix dd ittas ukamyun ad igru tizdmin, attaf kmmlnt azdam. Akamyun ittas dd zg uɛcci ar uɛcci.
Tibliɣin ibqquyn ila ur nwint ad dd tas ci n lwqt ad ilint d tixddamin. Waxxa zggwami llant xddmnt . Rssnt, zddmnt, ttagmnt, msslnt,… maca ɛmmars ila ur ssinent umi qqarn tinɛacin niɣ ad xdmnt ar middn.
Aḥḥiḥad x tmurt ibqquyn. Irgazn ins ila ur ttggwdn, ur d asn ittnhizzi wabr, ttcrragn as aɛddis i yilel. Ma arumi, qa isṭuɛṣum zgsn x laggawj. Tamurt nsn ila tlqḥ, ur tt ixss lxir.
Yusi dd Buctta, icttet, izzuzzar, iqlɛ, inḍar, ur ijji aẓru ula d acal.
Zi lwqt nni, izlan n suyt ibqquyn arẓagn, ttudumn dd ɣir s uxiyyq. Xmi dd ɣa yali ukmmuḍ zi walliɣ n wul am tsmem xmi dd tettari zi tɛddist, izlan ttirninen bla allun:
A lbɣdadi maɣar? A lbɣdadi maɣar?
Tnɣid ibqquyn, ur tjjid aqccar?
Ur tjjid amksa x tɛrurt inhhar?
Ur tjjid afllaḥ x ufus n wsɣar?
Ur tjjid amḥḍar, gi lquran ad iɣar?
A lbɣdadi maɣar? A lbɣdadi maɣar?
Min ijja Lbɣdadi ikkml as laẓ d uspanyu. Irgazn udrusn gi ddcar, kul ijj manis ikka. Ci immut g umnɣi x tlelli n tmurt, ci twwi t Lgzayar, ci d Franku, ci innɛḍar,…. Tamurt tsbinɣil, ur illi wi tt ɣa ikrzn. Laẓ ittsara x iḍar ins. Tuɛɛrynt d lḥfa ggan accawn. Manis dd ɣa ikk ci?
« La tixsi la taɛjmit
La agra xf ɣa dwln »
Abrrḥ ar lxdmt n tmɣarin iṣar dd x iwdan am udfl gi tjrst. Ur ssinen ma d lxir ma d lɣir. Maca ci izzmzm tudrt nsn, ijja tn ur arsin ur ḍwin. Ur ufin min ɣa xdmn. Mukas lux i tmɣarin a i ɣa yucn i izargawn, ad qqimnt cmxnt x idurar d isummar, manis ma ikka dd ḥdd, ad tnt iẓr.
Lfqi yugi, tuddimt n irgazn i din iqqimn, ci yugi ci ixs. Maca marra ttwalan ila mala ur xdimnt tbliɣin, tzawa ad tssizɣ timura.
Ila axzzar n tmɣarin ur iẓggwi s urawan n uɣrum d waman g uḥsi n twacult. Zggwami i dd iḍra urumi, issidf dd lxdmt s frank, ntnint ur llint d ntnit. Ur ukint ag min dd asnt ijran ar wami ufint ixf nsnt mmksint ag tsfay. Umi qqasnt frank, bdant ttarjant s urawan n twwurt n taddart, s urawan n idurar, s urawan n yilel.
Ict zzgsnt d Tima. Mlmi ma traḥ tfuyt ad tɣli ad tqqim arnddad i yilel, ad tnḍar tmuɣli ammin gi laggwaj, uka ad tqqn tiṭṭawin. Tettarja ixf ins g imukan nni i tẓra gi ttsawar i dd iwwi umas ict n twala zi Biyya. Ibridn d imqqranen, tudrin, lḥwayj, arruḍ, timɣarin ttbsissiqnt. Ammn i txs ad tili ula d nttat. Ad tnḍr ixarṭiṭn, ad tqqn tisila knant, ad as tḥbk tqnsult ins. Eawd, din i illa wnni ixs wul ins, zggwami i ixllf ag Franku ima tdḥar tẓaɣart ins. Ur tssin iddar ula immut.
Tigẓḍnt ila ur dgs tt ittiwi ḥdd, drus mani tt ɣa qlɛn inni zgs ittmudn tindwin d icuca. Zi xs yarẓa tiṭṭawin urumi, tdwl tcnɛ, ittwqiɛ xs umsizwr.
Tima d Txddamin n tgẓḍnt ttnkkarnt zik, zdat ma dd tgr tfuyt attaf ṭtfnt abrid ar Iɛricn. Ci ttarint ɣrs, ci hwwant idd. Xmi txccant, tettadf itnt arhbt s usɣad i dd immarsn x isummar.
Ttfafant tqssasnt min ɣa zmmrnt zdat ma ad tṣṣḥṣḥ tfuyt, Slhhant ixf nsnt s izlan. Marra idsnt ttawint idd x umddur i tnt ismunen zggwami d as turi gi twarna i urifi ad innjra.
Yamna tettawi dd x wnni i tt ixḍbn, iraḥ a Lgzayar ad ixdm gi tmura i din iḥwws ufransis. Tqss as ifassn makina, iffɣ it ddm, immut.:
Kwwnt ɛlim llah a luḍa n lanjiri
Din i tḥri makina llif inu acḍbi.
Tima tettawi dd x llif ins. Zggwami ixllf ag uspanyu, iqqim din. Ijja tt ur teṭṭif tamurt ula d ajnna:
A rbbi lɛalamin gg ay abrid gi lbḥar
Ad ẓrɣ wi iɣabn, 10 snin ur idḥar
Hlima qa tettawi dd x ibqquyn d min gsn iwqɛn :
Yuri dd ijj n usgnu, ittbɛ it id lbrq
A tarwa ibqquyn kul ijj mani iɛrq
Ar nḥit a d nḥit in, tigmmumin n tmɣarin tqssasnt ula d ntnitn tigzḍnt. La d ntnint qqarnt izlan i dd ittawin x llif iɣabn, ababat immutn d twacult ittrrcn…
Kul ma iɛcca dd lḥal, ad ssin dd kkn ci n iɛskriyn d ispunya, ttraḥn ar tɛssast nsn. Lbda ttbddan ɣrsnt ttsqsan tnt:
- ¿Hola Fatima qué tal?
- Mana fatima gi fatima, tettrra dd xsn Ḥlima: yu nic Ḥlima, yu ta Tima, yu tin Yamna
- Dame agua Fatima
- Ini niɣ qqim, imẓẓuɣn d iḍhcurn. Aɣ ak. Su ad tswd tiddin!
Ad dd tkk Tima zg uɣzdis ad as tini: trabajar Spanya, trabajar Spanya.
Ad gs ixzzar, ad idḥḥk, ad imrulli ar Ḥlima s ijj ufrank dg ufus
- Coge Fatima.
- Ksi iṣulḍan ink a bu ccum. Ncnin aman nssrusa tn x ubrid gi txabit ad tn swn iwdan fi sabillah.
- Ksi a taɣyult, tqqar as dd Tima, ina d irumiyn, ḥlal.
Ad ḍḥknt jr asnt, ad dwlnt ar ccɣl nsnt.
Aynni n ifrankn i dd ttḥrrrant nnfɛn tnt waxxa udrusn. Tɛawanent x zzman, mala iqqim ci, ssaɣnt zgs timslayin i ttḥdajjant.
Tima tsḍhur as i babas azgn. Ci nnɣni tssaɣ it d imzran. Nqqnt imzran. Min dd ɣa iffɣn d amaynu ad tsɣ: ta d tcuqt n bunarjuf, ta d takmbuct n ssqlli, wa d ddfin yarqmn, ta d takmbuct isulln, ta taqmijjat n nnilun, wa d abyas n ccarq, wa d aḥrraz, ta d taṣabunt ittufuḥn, ina d aman n lwrd,…Xmi ɣa tqqn ci n tkmbuct d tamaynut, ur illi wi ɣa tt idd iṭṭfn, tggur tqqar :
Tagnnit d tazgzawt, i yarcmn s sqlli
Ad tt qqnɣ x uzllif ad ibbuhli ucḍbi
Ammn, ul ins ur ihni ci. Ur tt iksi lḥal. Tima tuc ad tḍu. Ur iqqim ikssi tt dccar ins. Imẓi xs. Mlmi ma txzzar gi babas gi tɣmmart, aytmas ɛɛuyrnen, ymmas tsbinɣil, taddart ɛlayn ad xsn twḍa, ayli iksi tt ci zg uzllif, tettffɣ ad tqqim gi tɛrurt dg warnddad n Spanya. Mli ɣir tmlk, attaf ur tettwili walu. Maca tqqim d taɛzirt n ddcar. Tqqim tettraja wi iɣabn, tettrra irgazn i tt ittcucn i lmlak, ar wami tt ḥsbn tmɣar. Ur iqqim ijj ittsqsa gs.
Tssn ila baba as ur ittxis ci, waxxa innɛdm. Ammn ula d lḥbab ins qqaɛ. Ddcr ad ɣrs dd irrẓ. Ad tjj tazwart d tamqqrant. Maca tggwama ad trkkn. Ci iqqar as ugur, attiɣ ad tafd wi iɣabn. Ugur, attiɣ tudrt inm d tnni n yinni inm ad tbddl.
Mlmi ma kkan dd ssin lɛskar nni, ad asn tini : trabajar Spanya. Ar wami d ijj n wass, inna as ijjn zgsn: vale, tu Tima trabajar Spanya, mañana vas con nosotros.
Tiɛcirin ins uhḥlnt ma ad as ininit a tamcumt qa ur tssind mani tggurd ? Qa ad xm ɛyarn, qa ad cm cmtn. Qa ina d irumiyn. Qa cm d tawllit,…
Llilt nni, Tima ur xs ikki yiḍṣ. Tssns tettmḍran, teṭṭaru ict gi tḥwiḍt, ict brra n tḥwiḍt. Ci iqqar as ugur, ci iqqar as qqim. Ad txzr gi babas ad truba, ad txzr gi taddart d liɛic i ttggn, ad txmmem gi wi iɣabn, ad tsfirnen i min tt ittrajan, ad ru x min gha tjj. Ammn i tqqim jr urubi d usfirnen arami dd yuffu lḥal.
Tima tkkr zdat ma ad tkkr ymmas, tnnslt gi lḥiss, tqddm akids takmmust ar uzdam. Udm ins iɣyyr, tmuɣli twḍḍr ussa mani, awal ittfɣ as dd s uɣir.
- Manaya? Ssqsant tmddukal ins. Am wi ur ittiqqn ila txdm itt.
- Ad ugurɣ, lux ad asn ad ay awin.
Astiqa immut ɣrsnt ḥdd. Ur ɛyirnt izlan, ur ssiwlnt, ur ḍhiknt, ur qssnt tigẓḍnt. Qqimnt ar tmurt, ttrajant.
Umi bdant ttslant i wawal d aspanyu, bddnt. Ttxzzarnt gi Tima, Tima tettxzzar gsnt. Ur ufint ad frḥnt, ur ufint ad xyyqnt. Ur ufint ad tt ḥsbnt d taɛdawt ula d taḥbibt. Ma ad kids ddɛan s ttisir, ma ad kids mmnɣnt. Ci n uklaṣi n takayt tmmars dd xsnt, ….Iqḍa asnt wawal, yallah drrɛnt Tima. Nttat traḥ tggur tqqar : inint as i baba ad ay isamḥ, ur illi s urawa inu. Ur xi ttiɣnt ci a tiɛcirin inu, ɛad uka ad nmẓar. Ad aknt idd awiɣ tcuqqt n Malaɣa, takmbuct n Swisa, Taṣabunt, ad ….Ammn i tqqim tssawal ar wami iwḍḍar wawal ins, twḍḍar ula d tẓaɣart ins.
Dɣya issara lxbar am lbarq. Udm n babas n Tima iwḍa dd ar ifaddn. Idwl ur ittett ur isses. Qqarn gi ddcar qa iḥrrm itt. Ymmas tettṣbbar itt, tqqar as attiɣ ɛad Tima ad tdwl, ad ngg labas, ad dd ngɛɛd azllif zi tmurt.
Tibliɣin n ddcar waxxa ur zɛimnt ad ggnt am nttat maca usmnt zgs. Qqarnt as aqa tt mliḥ, tettiɛic gi lhna, ur tt tettet tfuyt ula d izargawn. Sɛddant ass s wnni nnɣni ag umjar d tgzḍnt.
Maca, ur din min ikkin, iwwḍ dd ijj n lxbar ur t yujirn gi tiqqst ɣir tamgzart n lbɣdadi. Yusi dd ijjn iggur iqqar x ibridn: a ya jjmaɛt, ma tssnm mani ẓriɣ Tima ma? Aqa tt g uburdil irumiyn gi Biya. Tima tetticc ixf ins i irumiyn. Mana lmunkar a? Manis kkan irgazn?
Ag lfjr tkkr tɣuyyt gi taddart n Tima. Umi uzzln iwdan ufin babas as inɣa ixf ins. Ymmas d aytmas imẓyanen ttrun as ar iḍarn.
Tima iwwḍ itt lxbar, maca tggwama ad dd tas. Rid d udm iqqim ikna, rid d nttat tɣna. Mllɣn xfs, wint ar mani ɣa twḍḍar. Zi wa ar wa, zi wa ar wa. Frank i ɣa teṭṭf, tsses it d lbinu ḥuma ad tettu mindg tlla.
Yujr itt min ijran, tggwama ad t tssɣli. Nttat ur illi d manaynni ila trzzu. Ila trzzu ad tili d tilellit, ad txdm x uzllif ins. Ad tili mliḥ. Ad tssufɣ lḥbab ins zi ẓẓlḍ. Ad tmlk, ad tgg imal ikna. Ur tlli n manaynni, ur gs txmmem ɛmmars. Maca tufa ixf ins gs, ur tuki.
Twala tamzgarut, tɛawd itt i itran ujnna. Zi ssin d tsawnt, am wi ittqssasn tigẓḍnt. Ci n twalatin, xmi tettxs ad tsslha ul ins, tqqar: am wi iznuzan iɣalln ins, am wi iznuzan ci nnɣni, qqaɛ d tamnziwt. Ur illi d tamnziwt n iɣiln i tt iṣṣiwḍn ar tmnziwt n yixf ? Maca tssn ila maci kif kif. Mli kif kif, attaf babas, ur inɣi ixf ins. Mli kif kif, attaf tdwl ar ddcr ad tḥḍr i lmut n babas. Mli kif kif, attaf…
Tggwama ad traḥ, tggwama ad tqqim. Tettawḍ ar tḥanut n Lḥaj Lɛaziz ayri tdwl dd ssin. Tdwl tssawal wḥds wḥds.
Iksi tt ci dg ict n tmddit, tuca i ibridn, tggur bla tamqqiblt, tqqar: Samḥ ay a baba, qa tigẓḍnt i tt iggin a baba, d ddfin n Malaɣa i tt iggin a Baba. Spanya tggwj, wi ɣa tt yawḍn. Inim as i baba qa nc ur xisɣ ci. Inim as i baba ad ɣri dd yas, ad ay ijmɛ. Spanya tggwj, nc iwḍḍr ay ubrid.
Tudcca ins ufant iwdan tsrusa tizdmin n tgẓḍnt dg ubrid i ittawin ar Izmmmurn.
Tima tdwl tsɛdda azil g iɛricn, tettqssas tigẓḍnt. Aspanyu yugur, nttat ɛad tettgg tizdmin, tṣṣawaḍ itnt ar mani ila illa lmizan, tettawi dd izlan x min iɛdan. Wi ssin dd ɣa ikkn, tqqar as: ur tẓrid Yamna d Ḥlima? Eḍrnt ur dd usint. Nc wwiɣ asnt idd tcuqqt i ictn, taṣabunt i ictn, cu cu, hah manaya, uka tsruza iḥsyawn n ddfuyan i tlsa.
Tima tmmnḍar x itcqtcuqn d ddfuyan. Zgsn i tettwaɛqal. Tggur tssnhizza tn s unɛgar. Tn kids ɣa imsaggarn, ad as tini: xzr man ɣri d ddfuyan, usin ay dd zi Spanya, iɣlan. Tn mix ɣa icṭṭ ci utcqtcuq niɣ d ci n ucammir, ad as t uc i Tima.
Azil tettili jr n tgẓḍnt, tamddit thwwa ar Biya ad din twḍḍar. Qqarn tjja dd ussa cḥal n iḥrmucn, maca ur tssin ma ag ispunya ma ag ḥdd nnɣni, tettic itn i rmanat ad tn rbbant.
Inni ittawin abrid ar Iɛricn, ɛad lux attiɣ ttɛqaln x ict n tmɣart tṣṣawaḍ tizdmin n tgẓḍnt ar ubrid n ṭṭumubin, tugr aɛbbij itcqtcuqn g iri d ifassn d imẓẓuɣn, tlsa ddfin x wumas, tqqar :
Ddfin n Malaɣa ɣir ɣri i illa.
Wi i d ay iḥsdn yak ad inn…
Iwa qa d tnni d Tima.
Katalunya cutnbir 2013


text:
Nniqal nesseḥmac ad yelli wexxam n yidles n Iɛezzugen tiwwura-s, yerna ad as-iger irebbi i tfaska n ssinima s tmaziɣt ara d-yilin di tagara n meɣres-agi deg-i
nella, ziɣen meɣres d tidet, am yennayer, ma ur yewwit s imezwura ad yewwet s ineggura! Diɣ netta akken i yewwet iɣisi annect ilat tala uqucaḥ d yiɣil n wuzzal, deg Iɛezzugen. Yewwet iɣisi
yegla s yidles-nni, a nerju diɣen amur nniḍen ara ɣ-d-squcḥen wid-nni yettgallan ur ḥennten, wid-nni ur nḥezzeb ara i wasmi ara tsew lqaɛa almma terwa, imi tfud idles d leqrun-aya, ur rjin
ara ad yessaɣ wedfel, ad feggḍent tliwa ddaw tmurt, imi ulac ansi ara kken waman nnig-s. Abrid iceqqeq, ad as-tiniḍ yella win i s-yennan i lqaɛa lli, ad tesbelɛed kra yellan, ixxamen atan
tikelt-a menɛen ur ɣlin ara, ixellef-iten-id usyax aseggas-a, i qabel wi tt-iḍemnen?! Lebni apipri kan, awi-d kan axxam, anida-t? Anaɣ din, ar daxel ay ul! Ruḥ tura keč, i wannect nni n
yexxamen yembabben wa ɣef wa, nessalay deg wayen ur qettɛent wallen, anda akken ur ilaq. Iiiiiiiiiiih! Bac ad k-id-iṣaḥ wexxam deg Iɛezzugen, alma tcubaḍ s agur, netta deg igenni, keč di
lqaɛa, imi medden ak ttmennin-d tamɛict di temdint igan ccan i kullec: tudert, tezdeg, lefhama, iseɣ, taqbaylit, artg. Wi bɣan ussan di tmurt, yerzu ɣur-s. Tura, amek ara qablen annect-a n
lexsara? Akken lhan waman i diri-ten ticki ur sen-nserreḥ ara ad lḥun. Nnan, zik asmi tella Fransa , sebɛa n tliwa i yellan deg Iɛezzugen, maci kan akka i ccbaḥa neɣ d fad i fuden medden, d
annect-nni n waman i yellan ddaw n tmurt n Iɛezzugen i ɣef d-ttekksen dderk, ttfeggiḍen-d ɣer berra, ass-a tiliwa-nni yak ulac-itent bexlaf tin n taddart n tala n uqucaḥ, i lukan mazal-itent
ahat ur iḍerru ara ubaxix-agi, ahat ur yekkat ara wessyax, ur derrmen ara yexxamen, ur ttagaden ara medden azekka. Ahat, wissen?!! Win yerḥan ad yesteqsi, ayen akka la nbennu kan, akken
d-tusa akken? Akal yella, awi-d kan win ara s-igen leqrar, a nettu talast-a d talast-ina, a nettu imḥaddan d ucaraɛ, a nezdi tagmat, a nḥader iman-nneɣ, a nḥader Tamurt n wakal d
idammen.
Zira


text:
Ayen i d-yernan d aneggaru : 28 Djember/Dujember 2013.
Deg tallit taqburt ur neẓri amek Izwawen, aɣṛef-a i d-yeqqerṣen seg tferka n ugafa, llan ttgallan. D acu kan send ad d-awḍent ddiyanat Azwaw yella yettgalla akken ad yesseḥbiber ɣef yiseɣ-is. Tanfaliyin swayes ttgallan gar-asent « tebra» ay icudden ɣer tmeṭṭut, meḥsub ma yeggul Wezwaw "tebra ard..." ulac tuɣalin ɣer deffir, acku ma ulac iefes ɣef yiseɣ-is. Tella daɣen tenfalit « s yixef n... » taneggarut-a tesbeggin-d acḥal ay teswa, ay teeziz tudert ɣur Wezwaw d wemdan sumata dɣa. Yettusemma ma yeggul "s yixef n Yemma ard..." ur iḥennet ara daɣen acku tayemmat taeziz. Segmi i d-kecment ddiyanat ar ass-a: Segmi d-kecmenṭ tesṛaṭ ar ass-a, ama d tahudit ama d (...)
S wanecta, ad nezwi yir tikta, i yesɛan yemdanen, ama d iberraniyen, ama d iqbayliyen (Imaziɣen), ɛad iqbayliyen, ɣef tutlayet-nneɣ d yidles-nneɣ ( yeqqaren i wacu-tt tutlayt-a, d amawayt, ur tesɛi ara ilugan,...) tigi akk d yir tikta ur nesɛi ara azal la lmizan. Ilaq ad neṛz akk yir tikta-agi, yuzlen deg wawal ɣef teqbaylit (tamaziɣt), ad sent-nerr lqid, ad tent-nbeddel s tiyaḍ, s tid iṣeḥḥan. Ma yessefk ad s-ncemmeṛ i teqbaylit, a d-nbeggen leɛyub i tesɛa mebla ma nufa-asent-d tifrat, waggi nettsemmiy-as ahuddu. Igduden yakk sɛan leɛyub, ahat yugaren leɛyub-nneɣ, macci d aɣilif, llan akken llan ! Ass-a ilaq fellaɣ daɣen ad d-neḥyu ayla-nneɣ, tirga-nneɣ, (...)
Ccekk yebda-d seg waman n Zemzem i yettnuzun deg tḥuna n yenselmen deg Lundun, di tmurt n Legliz. Imi sen-xedmen tasleḍt (analyse), ufan belli ɣer-sen nnig n wayen yessefken deg uḥertit n Arsenik. Nnan ahat d imzenziyen n Lundun i iɣeddren imsaɣen, dɣa rnan gan tasleḍt i waman n zemzem yettnuzun deg Fransa. Agemmuḍ yeffeɣ-d am win i yufan deg Legliz. Dɣa, i wakken ad kksen yakk ccekk, ssutren deg yiwen n lḥaǧ ad sen-d-yagem aman seg Mekka. Imi t-seeddan ɣer laburaṭwar, ufan ulac i ibeddlen. D ayen i d-yesbanen belli aman n zemzem ur yessefk ad ten-isew umdan, ma ulac ad iḍur tazmert-is. Aman yettilin deg ugama ɣer-s 10 ug·l-1 n uḥertit n Arsenik. (...)
Iqbayliyen ɣellin di txazabiyin; wa nnɣan-t, wa xeṭfen-t. Wa s leqsed, wa yedda di leɣlaḍ. Iqbayliyen ḥaren ɣef ayen ittidiren, ttemseqsayen, ɛerḍen ad fehmen ayen i d-iḍerrun, a d-afen ugur akken ad as-nadin tifrat, ur sawḍen ɣer wayen ibanen, iḍher-asen kulci yexleḍ. Ufan-d iman-nnsen deg yiwet n tegnit "qqim-d ɣer ṭabla ad nesqerdec timsal". Aqbayli yezra adabu-ayi n lḥif, ur yezmir ara i tugdut. Iqbaliyen merra suɣen a yat laɛraḍ, adabu amesbaṭli iɛuẓẓeg. D tidett, adabu-agi akka i d isem-is "adabu amesbaṭli". Γer Uqbayli adabu yekfa lmektub-is. Yif ad negren-t tudrin, ur inger ara lasel. Maca, yella waya, yella wayen yugaren aya. Ibaxixen i d-iḍerrun (...)
Di taggnitt n tmeɣra talsit i d-yellan deg wass mraw sin (12) cutembir 2009 di Lparis, Mass Ferḥat At SEID, imiren d aselway n umussu n timanit i tmurt n iqbayliyen (MAK), yemmeslay-d ɣef wazal usenfar-nni deg yiwwet n tsaragt. Askasi i d-yellan sin ɣer zdat yewwi-d awal ɣef izumal izellayen n weɣref Aqbayli id yevda-n seg unekcum aṛumi ɣer tmurt n iqbayliyen, u d win izaden sɣur udabu amesbaṭli Adzayri aɛṛab ineslem, aked d useḥbiber fella-s. Ismawen n twaculin d yiwen umedya : d wid yesɛan talɣa yiwet (At Winnat, Uwinnat, Iwinnaten...) u d wid yemgaraden d yismawen-nni n twaculin unṣiven, yettunefken sɣur "Anaray Aɛrab" i d‑tessevded tamharsa (...)
Si Lbacir imi yefqee, yerra ɣer teewint yellan deg weḥriq-is, yegzem aman. Dɣa, taddart teqqim i fad. Deg temlilit, yezwar-d Bulekluf, aselway n tejmaet, yenna : " Ad nṣelit Yef nnbi rasul llah a lxawa !!.... ". Weread ur yekfi, yegzem-as awal Muḥend : " a Bulekluf, nusa-d ad nefru aɣbel n Si Lbacir mačči d taẓalit i d-nusa ad neẓẓal da. Deg leenaya-k kcem srid ɣer wayen i ɣ-d- yecqan. "Ih yesea azref Muḥend, yenna yiwen seg tiɣmert n wuxxam anda mlalen. Ayen i Y-d-yewwin Yer da d amek kan ara nekkes fad Yef taddart-nneY. Awah mačči d tixerbicin-nwen di lğamee, tili ur Y-iḍerru wayen yeḍraṛan akka yid-neɣ. Ẓṛet kan d acu i s-txedmem i Si Lbacir, terriglim-t i (...)
Awwah, qqaren kan d ayyur n tegmat, d …, ur cukkeɣ ara ! Amek akka tura ara yiẓumm igellil, d acu ara yečč ma ara tedden neɣ i sḥur ? Acku imzenza, aṭas deg-sen yettrağun ayyur-agi i wakken ad d-ssufɣen taccarin-nnsen s tmerna n ssuma i yal asafar. Aeağaba ! Tekker ddunit ɣer laxert, mmarent-d tlufa ɣef Uqbayli am ubruri. Amzun akken drus fad, laẓ akked tmess… Ula d isufar n wučči tuɣ deg-sen tmes, ulin ɣer tesea-u-tesein! Win mi ara tinniḍ kilu n weksum yewweḍ 900 DA, udi s 600 DA, zzbib s 450 DA, tiskert s 500 DA, zzlabiya s 200 DA… Ad yesxinfer am tfeɣwet ! Maca annect-agi yekka-d sɣur udabu ur d-neclie deg useddu n tnezzut, yeedez ad ixeṭṭi imzenza (...)
D tagrest, yeɣli-d yiḍ, ṭlam lweḥc d usemmiḍ, agur yerba-t usigna, itran ur d-banen ara, terfa tegnawt, tettru-d timiqwa … tewwi-yi tnafa ṭseɣ, kecmeɣ di lemnam, ur ttnuḥtameɣ almi i tt-id-ufiɣ zdat-i, ur ẓriɣ ansa i d-tekka ? ah, ziɣ d targit i tt-id-yewwin ɣur-i ! acḥal i ferḥeɣ, ɣas ulama d targit kan, maca deg-s wḍeɣ lebɣi-w, ğğuğgen wussan-iw, tefsa tudert-iw, nek i kem iḥerzen a tayri !!! Tayri … ttḥulfuɣ yes-m, ul-iw yekkat yes-m, ttidireɣ deg-m neɣ tettidireḍ deg-i, xersum ttidireɣ yes-m, maca ur ẓriɣ ara d acu-kem ? Nettḥulfu akk yes-m, amzun nessen-ikem, maca d isem-im kan i nessen, wama yiwen ur yeẓri d acu-kem! Ndekwaleɣ-d seg targit wehmeɣ, amek almi (...)
Degmi i ak-qqaren : “ddunit teddewwir, tettneqlab am teḥbult n uɣrum”. Waqil dɣa d tidet! Zik, win yekkren ɣer wayeḍ ad as-yini : “Welleh ma teswiḍ tibselt”. Deg ssuq ass-a, welleh ma tzemreḍ ad t-twaliḍ neɣ ad t-tqerrbeḍ. Yuɣal d Si lebsel! Ilaq ad tiliḍ d Si Flan iwakken ad d-tegluḍ yes-s s axxam. Ɛecralaf i lkilu! D lewhayem! Mačči d lebsel i aɣ-d-yecqan da. D ssebba kan i as-d-nufa iwakken ad yili wayen iɣef ara d-nemmeslay. Taggara-ya, ɣlayet lxeḍra, ɣlayet lfakya. Yeɛni tecɛel tmes deg sselɛa akk, yenza wulac. Ulac akk ayen i irexsen. Ayen tennuleḍ, ad k-id-yennal. Ah! Surfem-iyi, ttuɣ : anagar irgazen i irexsen. Mazal kan cwiṭ, ad teslem ula d nutni ttnuzun (...)
Mazal ar ass-a imḍebbren tettun wid yeɣlin ɣef tmurt, ala ɣer kra n tiddukliwin i mazal ttarran tajmilt imeɣrasen isebblen tirwiḥin-nsen akken ad yidir Uqbayli di tlelli d yiseɣ. Ulac d tawacult deg ulac agujil neɣ tuğğal. Eeddan acḥal iseggasen ɣef timunnent n Ledzayer, kra din ur ibeddel. Agdud mazal yettamen s tkerkas I d-yettawi yid-s udabu. timunnent d tallit ur d newwiḍ alami I tt-icrew Uqbayli merriɣet. Tilufa mazal zzant di cfawa n Iqbayliyen. Acku d leetab-nsen i d-yeglan s timunnent i tmurt n Ledzayer. Truḥ tallit, tuɣal-d tayeḍ. Annect mgaradent i kikif-itent, kra n temsal I d-yemger uqbayli si 1962 ar ass-a uɣent-d aẓar si tsertit n ukabar n (...)
0 | 10
0 | ... | 5 | 10 | 15 | 20 | 25 | 30 | 35 | 40 | 45 | ... | 120
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
Marilyn Monroe
Marilyn Monroe, s yisem-is unṣib Norma Jeane Mortenson naY Norma Jeane Baker amaken yella di Nekwa-s, d tasnebgart d tacennayt tamarikanit, ilulen ass n umenzu n yunyu 1926 deg Los Angels awanak n Kalifornia, yemmuten ass n 5 Yuct asegwas n 1962 di temdint-a. Tella di tazwara tqeddec am teknart, seg-mi ittiwala Howard Hughes is yefkan tagnitt ad tezmel agatu aked 20th Centrury Fox asegwas 1947. Di tezwara n-isegwasen 50 tuYal d-itri n Hollywood/Hulywuud, isura it urar yesean tarennawet tameqṛant d wid n Gentlemen Prefer Blondes, The Seven Year Itch d Some Like It Hot itt yeǧǧan ad tawi arazn Golden Globe n tesnabgart usegwas n 1960.
Γas akken tettwasen nezzah, maca tudert-is tuqel d-abrir, m-ad amecwaṛ ines yeǧǧatt yal ass ur tesgiwen. Ar assa amentel nel mutt ines mazal fella-s awal: tenYa iman-is s-isufar naY d-amenYi aserti.
Asegwas n 1999 American Film Institute arran-tt d tasnebgart tameqṛant tis sed (6) tamarikanit n yal tallit deg ubellez AFI's 100 Years ... 100 stars AFI's 100 isegwasen ... 100 yitran.


text:
D ayen yexdem Lmasiḥ ɣef umidag, asfel-ines, i yefkan i wemdan ttawil i s ara iqeṛṛeb ɣer ṛṛeḥma n Yillu. Ɣer umidag i yeqsed Ṛebbi ad yemlil d wemdan yellan d amednub yakan. Idammen n Lmasiḥ yuzzlen d asfel ad ssirden ddnub n wemdan taswiɛt i deg ara yeqbel asfel-nni i tudert-is d leslak-is. Ad nass ɣur-s a neqbel tikci-ines n ssmaḥ d leɛfu. Akka i yella di lebɣi n Yillu mi d-yefka Lmasiḥ d asfel i ssmaḥ.
S ccɣel yennekmalen n Lmasiḥ. D ccɣel yellan d azedgan, d asfel yellan d aneblal. D asfel yettunefken yiwet n tikelt kan ɣef ddunit meṛṛa. D tukci s ṛṛeḥma sɣur Ṛebbi. . Di linǧil n Yuḥenna ara naf azal-agi n leslak yellan di Lmasiḥ. Yis i d-bann ṛṛeḥma n Yillu i yemdanen. D Lmasiḥ i d allel n leslak s wesfel-ines. A t-nɣer deg ixf wis tlata taseddart 15 d 16: “ Iwakken s kra n win yumnen yis ad yesɛu tudert n dayem. Sidi Ṛebbi iḥemmel imdanen n ddunit meṛṛa armi i d-yefka Mmi-s awḥid iwakken kra n win yumnen yis ur yettmettat ara meɛna ad yesɛu tudert n dayem”.
Sidi Ṛebbi yettraǧu deg-wen ad tamnem s win i d-iceggeɛ !
Ṛṛeḥma n Yillu tban-d ɣef umidag. Ayen yexdem Lmasiḥ yili d leɛnaya ara yuqlen d leslak i wiyyiḍ. Swakka, yal amdan yezmer ad iqeṛṛeb ɣer Yillu s lettkal. S liman di Lmasiḥ yemmuten d asfel i leɛfu n ddunab. Ilaq kan a nfiq belli ayagi akk d ṛṛeḥma d ssmaḥ sɣur Ṛebbi. Ur yezmir ara wemdan a d-yerbeḥ ayagi s lecɣal-is netta. Mačči d ddin. D liman kan s wul ara yellin abrid ɣer leslak. Akken i t-id-yenna Yuḥenna deg ixf wis setta : “Sidi Ṛebbi yettraǧu deg-wen ad tamnem s win i d-iceggeɛ! ”
Ayen i s iɛuhed Ṛebbi imdanen iban am tafat. Ma neqbel Lmasiḥ d amsellek, numen s wayen yexdem fell-aneɣ, numen s wesfel-ines d idammen-is yuzzlen, a d-nɣellet s liman ssmeḥ d tudert n dayem s leɛnaya. D acu kan daɣen, mada gella ur yeqbil ara wemdan tikci-agi n ssmaḥ, d wesfel n Lmasiḥ, atan ad yeqqim ddaw deɛwessu n ddnub d tuccḍa. Ad yeqqim yebɛed ɣef ṛṛeḥma n Ṛebbi. Mebla leɛfu d ssmaḥ i d-yewwi Lmasiḥ, ulac tifrat. Ulac leslak. Axaṭeṛ ddnub yeɣleq tiwwura n tudert ɣef ddunit meṛṛa. Akka i yura di Linǧil: “ Win yumnen yis ur ittuḥaseb ara, ma d win ur numin ara atan yettuḥaseb yakan, imi ur yumin ara s Mmi-s awḥid n Sidi Ṛebbi.” (Yuḥenna 3: 18). D azal meqqren. Leslak yettunefk-d s tidett. Ɣer tagara:
“ Win yumnen s Mmi-s yesɛa tudert ur nfennu; ma d win ur numin ara s Mmi-s ur yettwali ara tudert, urrif n Ṛebbi yezga fell-as.” (Yuḥenna 3:36).
Yiwen n leslak, d zik d tura !
Ɣer tazwara yettunefk-d lameṛ i Adem ad iḍuɛ Illu, a s-yaɣ awal. Lameɛna yecceḍ yezgel leqrar-nni. Di lǧerra-s talsa meṛṛa teɣli deg ubekkaḍ, di ddnub. Degmi lmut tegla s ddunit meṛṛa. D acu kan, i lmend n ṛṛeḥma-ines, yefka-d Yillu taswiɛt d ttawil i s ara d-yerbeḥ tudert d leɛfu yal amdan. Mačči s lecɣal lameɛna s liman kan di tukci-agi n Ṛebbi, yellan di Lmasiḥ. D asfel n Lmasiḥ. Win t-iqeblen yumen yis a d-yerbeḥ ṛṛeḥma d lehna sɣur Ṛebbi. Di tebbratt Iɛebṛaniyen yura: “ Amek ara nemneɛ ma yella ur neḥsib ara leslak ameqqran yecban wagi ? ” (Iɛebṛaniyen 2:3a).
Pour ajouter un commentaire il faut être membre du site